ئەمریکا بڕیارێکی گرنگ بۆ پشتیوانی لە ھێزەکانی سوریای دیموکرات دەدات – Standard Kurd\nئەمریکا بڕیارێکی گرنگ بۆ پشتیوانی لە ھێزەکانی سوریای دیموکرات دەدات\nلەلایەن ستاندار Posted on ته‌مموز 23, 2018 ته‌مموز 23, 2018 3543 جار بینراوە 0 سەرنج\nئەمریکا بەشێک لە چەکە قورسەکانی لەعێراقەوە دەگوازێتەوە بۆ سوریا بۆ ھاوکاری و پشتیوانی ھێزەکانی سوریای دیموکرات لە شەڕی داعش.\nبەگوێرەی راپۆرتێک کە (ئەل مۆنیتەر ) بڵاویکردۆتەوە وەزارەتی بەرگری ئەمریکا (پنتاگۆن) ڕایگەیاندووە بەمەبەستی پشتیوانی لە ھاوبەشەکەمان لە سوریا کە ھێزەکانی سوریا دیموکراتن بەشێک لە چەکە قورسەکانمان لەعێراقەوە دەگوازينەوە بۆ سوریا گواستنەوەی ئەو کەلوپەلە سەربازیانە یارمەتی ئەو ھێزە دەدات بۆ گرتنەوەی دوین پێگەکانی داعش لە سوریا.\nپنتاگۆن راشیگەیاندووە بەردەوام دەبین لە پشتیوانی ھێزەکانی سوریای دیموکرات.\nئەوە لەکاتێکدایە تورکیا بەردەوام ھەوڵدەدات پشتیوانی ئەمریکا بۆ ھێزەکانی سوریای دیموکرات نەھێلدرێت و تاوانباریان دەکات بە بەشێک لە پەکەکە.\nبڵاوکراوەی پێشووسەرۆکی عەشیرەتی ھەروتی: ڕوونکردنەوەیەک لەسەر کێشەی شاخی بەنی ھەریر\nبڵاوکراوەی نوێترزانیاری لە بارەی هێرشەکەی سەر پارێزگای هەولێر\nلە بروسکەیەکی نهێنیدا مەترسی رودانی لافاوی گەورە کارەساتی سروشتی دەکرێت لە عێراق و کوردستان\nمۆدێلێکی تری سەرۆکایەتی


21/07/2019 453 جار خوێندراوه‌ته‌وه\nئەمانی عوسمان پارێزەر و چالاكوانی بواری مافە مەدەنییەكان، كە حەوت سەعاتی لە ژوورێكی ئینفرادی زۆر ساردوسڕ و چل ڕۆژی لە زیندانی ڕژێمی پێشوودا بەسەربرد دەڵێت: ژنە سودانییەكان خەبات و تێكۆشانیان لە پێناوی یەكسانیدا بەردەوام دەبێت.\nلەسودان، كە هەندێك ئەحكامی باو بەناوی شەریعەتی ئیسلامەوە كۆتوبەندێكی زۆریان بەسەر ژناندا سەپاندووە، بۆیە ژنان لەڕیزی پێشەوەی ناڕەزاییەكاندا بوون، كە دەسەڵاتەكەی عومەر بەشیری كۆتایی پێهێنا و سوپاش لە ڕۆژی ۱۱ی نیساندا لەسەركاریان لابرد پاش ئەوەی زیاد لە ۳۰ ساڵ حوكمڕانی ووڵاتەكە بوو.\nلە ڕۆژی ۱۲ی شوبات ئەمانی عوسمان بەرەو زیندانێكی ئینفرادی بەدناو، كە بە (ساردكەرەوە) ناسراوە بۆ شاری خەرتوم ڕاپێچكراو لەبەر ئەوەی لەو وڵاتەدا پلەی گەرما تا پەنجا پلە هەڵدەكشێت لێكۆڵینەوە لە كونجێكی زۆر سارد و سڕدا یەكێكە لەشێوازەكانی ئەشكەنجەدانی بەرهەڵستكارانی ڕژێم.\nوەك ئەمانی دەیگێڕێتەوە، ئەو ژوورە تاكەكەسی‌و خاڵییە تەنانەت پەنجەرەی تێدا نییە، جگە لە هەوایەكی ساردكراوە بۆ پلەیەكی زۆر نزم و هەمیشە ڕوناك بەدرێژایی ڕۆژگار و شەوانی هەفتە"و ئەو ژورە"ساردكەرەوە"یە لە لایەن دەزگای هەواڵنێریەوە سەرپەرشتیدەكرێ و دەكەوێتە سەر ڕۆخی ڕوباری نیلی شین.\nلە ڕابردوودا دەیان تێكۆشەر و خۆپیشاندەر و بەرهەڵستكاری ڕژێم ڕاپێچی ئەو شوێنە بەدناوە كراون كە پیاوانی ڕژێم بە"هوتێل"ناوی دەبەن و ئەمانی دەڵێت شوێنێكی"قێزەونە" كەلەوێدا لێكۆڵینەوە لە زیندانیەكان دەكرێت و بەپێی میزاجی پاسەوانەكانیش زیندانیەكان ڕێیان پێدەدرێ بڕۆن یان دەبرێنە زیندانی ئاسایی.\nئەمانی باش لەبیریەتی كە لەگەڵ گەیشتنی بەو شوێنە یەكێك لە كارمەندەكانی هەواڵگری بۆ دەستخۆشی لە هاوڕێكانی ووتی"دواجار ئاژەڵەكەتان دەستگیر كرد"و دواتر دەستوبرد هەرچیەكی پێبوو دەستی بەسەردا گیرا جگە لەو (قورئان)ەی لەگەڵ خۆی هەڵی گرتبوو.\nلەكاتی لێكۆڵینەوەدا كاتێك لەسەرمانا هەڵدەلەرزی یەكێك لە كارمەندانی ئاسایش بە گاڵتەپێكردنەوە ووتی"دەتەوێ لە پێناوی ژیانێكی باشتردا خۆپیشاندان بكەی؟ئەوەیان پێڕاگەیاندوین و لەو پێناوەدا هەموو كۆمەك و هاوكاریەكت دەكەین".\nهەر لەو بەستێنەدا ئەمانی دەڵێت"لەبەر ئەوە دەستگیریانكردم چونكە سەرپێچی هەموو یاسا و ئەخلاقێكم كرد و لەبەرئەوەی خەباتكاربوم و بەرگریم لە مافی ژنان دەكرد لە ووڵاتێكدا كە تێیدا ژنان دەنگیان نابیسترێ".\nسەلوا محەمەدی تەمەن ۲۱ساڵ یەكێكیترە لەو چالاكوانە مەدەنیانە و ووتی"لەبەرئەوەی ژنم بۆم نیە بەتەنیا بچمەدەرەوە و بۆشم نیە بۆ خوێندن بڕۆمە دەرەوەی ووڵات و ئازادانەش وەك خۆم خوازیارم جلوبەرگ بپۆشم" و بۆیە هەموو ڕۆژێك بەشداری خۆپیشاندانەكانی دەكرد بۆ"گەیاندنی دەنگی ژنان"لەو مانگرتنە گشتیانەی بەردەم بارەگای گشتی هێزەچەكدارەكان لە خەرتوم كە خۆپیشاندەران لە ماگی نیساندا ڕێكیانخستبوو.\nلەو خۆپیشاندانانەدا ئالا‌و ساڵحی خوێندكاری تەمەن ۲۲ساڵیش ئامادەگی بەردەوامی هەبوو كە بە"ئایكۆنەی شۆڕشی سودان"ناسراوە و بە خوێندنەوەی ئەو هۆنراوە حەماسیانە ناوبانگی دەركردبوو كە تێكۆشان و نەبەردیەكانی ژنانی سودانی پیرۆز دەكرد.\nپاش ئەوەی لە ڕۆژی ۳ی حوزەیران ئەو مانگرتنە بەرفراوانە بۆ وەدیهێنانی حوكمێكی مەدەنی لەڕێی هێز و بەشێوازێكی توندوتیژانە كۆتایی پێهێنرا و دواتر پاش چەند هەفتە لە نائارامی و دڵەڕاوكێ ئەنجومەنی سەربازی حوكمڕان و سەركردەكانی مانگرتن و ناڕەزایەتیەكیان ڕێكەوتننامەیەكیان بۆ قۆناغێكی گواستنەوە بۆماوەی سێ ساڵ لە نێوانیاندا واژۆكرد، و لەو بارەیەوە ئەلا‌و ساڵح جەختدەكاتەوە كە"چاوەڕێناكەین تا مافەكانمان بدەنێ بەڵكو خەباتی بەردەوام دەكەین بۆ وەدیهێنانیان و ژنانی سودان داوای لە(٤۰٪)ی كورسیەكانی پەرلەمانی ئایندە دەكەن" و ووتیشی كە"هێزەكانی ئازادی و گۆڕانكاری كە سەرپەرشتی بەرەی ناڕەزایەتیەكان دەكەن لە دووتوێی ڕێكەوتننامەكەیاندا لەگەڵ ئەنجومەنی سەربازی زامنی ئەو داواكاریەیان بۆ كردوین".\nهەر لەو بوارەدا ئەمیرە ئەلتیجانی مامۆستای زمانی ئینگلیزی لە(زانكۆی ئەحفاد بۆ كچان)دەڵێت"ئەو جوڵانەوەیەی ئێستا هەلێكی ڕەخساوە بۆ ژنان كە دەنگیان ببیسترێ".\n"زەمینەیەك بۆ ئازادی"\nئەو زانكۆیە كە لە ساڵی ۱۹٦٦دا دامەزراوە و تایبەتە بە مێینە دامەزراوەیەكی دانسقەی ووڵاتەكەیە و بۆ نموونە لەوێدا زانستی پزیشكی و دەرمانسازی و دەرونناسی دەخوێندرێ و هەر لەوێدا مافەكانی ژنان شیدەكرێنەوە و تاوتوێدەكرێن و خوێندكارەكان لە دیاردەكانی خەتەنەكردن و زوو بەشودان و هاوسەرگیری زۆرەملێ ووریا و ئاگادار دەكرێنەوە.\nلەو بارەیەوە ئەیوب ئەلبینۆی تەمەن ۲۲ساڵ كە خوێندكاری بەشی دەرمانسازیە دەڵێت"ئەم زانكۆیە"زەمینەكە بۆ ئازادی"و لەناو زانكۆدا خوێندكارەكان سەرپۆشەكانیان لادەدەن و پۆشاكی هاوچەرخ دەپۆشن".\nلە بوارێكی تردا دەوالی تەمەن ٤٥ساڵ كە لە بەشی قورئان لە زانكۆی ئوم دەرمان دەخوێنێت دەڵێت"ئیسلام ئازادی بۆ ژن و پیاو دەستەبەركردووە"لە ئاماژەیەكدا بەوەی"كە ئاینی ئیسلام ڕایسپاردووە كە شەریعەت بەپێی حەز و ئارەزوی تاكەكانی كۆمەڵگا جێبەجێ بكرێت".\nلەو بارەیەوە ئەمانی عوسمان دەڵێت"شەریعەتی ئیسلام"تەحریفكراوە"ئەوەش دەرەنجامی ۳۰ساڵ لە خوێندنەوە و تەفسیری توندڕەوانەی سەردەمی حوكمی عومەر بەشیر(كە هاوپەیمانی ئیخوان موسلیمین بوو)و دەوترا(دەمی ژنان بگرن).\nلە كۆتاییدا بە تۆنێكی ئومێدبەخشەوە ووتی"بەڵام لەمەودوا سودانێكی تر لە دایك دەبێت لەگەڵ حوكمەتێكی مەدەنیدا كە دەستەبەری ئازادی لە ووڵاتدا دەكات".


وه‌زاره‌تی کاره‌بای هه‌رێم: توانای به‌رهه‌مهێنانی کاره‌با له هه‌رێمدا له زیاد بووندایه و یه‌ک پێوه‌ری زیره‌ک له کورستاندا داده‌نرێت\nوه‌زیری کاره‌بای هه‌رێم له میانەی سه‌ردانێکیدا بۆ پارێزگای هه‌ڵه‌بجه ڕایگه‌یاند، وه‌زاره‌ته‌که‌یان توانایی 6 هه‌زار و 700 مگاوایتی له به‌رهه‌مهێنانی کاره‌با له ناوخۆیی هه‌یه و ڕاکێشانی کاره‌با له وڵاتی ئێران ڕه‌تده‌که‌نه‌وه و ده‌شڵێت پێدانی کاره‌بای نشتیمانی به‌سه‌رجه‌م پارێزگاکان وه‌ک یه‌که و له به‌رنامه‌ی وه‌زاره‌ته‌که‌یاندایه کێشه‌ی سوته‌مه‌نی وێستگه‌کانی به‌رهه‌مهێنانی کاره‌با له‌م ساڵدا چاره‌ره‌سه‌ر بکرێت .\nکه‌مال محمد ساڵح وه‌زیری کاره‌بای هه‌رێم، له کۆنگره‌یه‌کی ڕۆژنامه‌وانیدا رایگه‌یاند، "وه‌زاره‌ته‌که‌ی ڕاکێشانی تۆڕی کاره‌با له ئێران ڕه‌تده‌کاته‌وه و له ئێستادا له توانایدایه 6 هه‌زار و 700 مێگاوایت کاره‌بای ناوخۆی هه‌یه و کێشه‌ی سوته‌مه‌نی وێستگه‌کانی به‌رهه‌مهێنانیش، له ڕێگای وه‌زاره‌تی سامانه سروشتیه‌کانه‌وه بڕی سوته‌مه‌نی وێسته‌گه‌کان زیاتر ده‌کرێن ".\nله وه‌ڵامی پرسیارێکی ده‌نگی ئه‌مەریکادا سه‌باره‌ت به بڕی پێدانی کاتژمێره‌کانی کاره‌با به پارێزگاکانی هه‌رێم و جیاوازی کردن له‌نێوانیاندا ، وه‌زیری کاره‌بای هه‌رێم رایگه‌یاند "له ڕووی ڕێژه‌وه سه‌رجه‌م پارێزگاکان وه‌ک یه‌ک وان و ڕیژه‌ی پێدانی کاره‌بای سلێمانی و دهۆک له هاویندا کاره‌بایان زیاتره و هه‌ولێر له زستاندا کاره‌بای زیاتر به هاووڵاتیان ده‌درێت ."\nکه‌مال محمد ساڵح وه‌زیری کاره‌بای هه‌رێم ڕاشیگه‌یاند "پڕۆژه‌ی سمارت میته‌ر له بری جۆزه‌ی 16 ئه‌مپێر له داهاتوودا له هه‌رێمی کوردستان وه‌ک پێوه‌رێکی زیره‌ک داده‌نرێت ، تائێستا چوارسه‌دو هه‌شتاو یه‌ک هه‌زاردانه‌ی دانراوه و تاکۆتای ساڵ له هه‌موو کوردستاندا داده‌نرێت ".\nله پارێزگای هه‌ڵه‌بجه به‌ڕیوبه‌رایه‌تی گشتی کاره‌بای هه‌ڵه‌بجه ده‌ستبه‌کار بووه و به وته‌ی وه‌زیری کاره‌بای هه‌رێم به‌رێوبه‌رایه‌تی گواستنه‌وه و دابه‌شکردن و کونترٍولکردن و چه‌ند به‌ڕیوبه‌رایه‌تیه‌کی دیکه له چوارچێوه‌ی به‌ڕیوبه‌رایه‌تیه گشتیه‌که‌ی هه‌ڵه‌بجه ده‌کرێنه‌وه.


چوارهەمین کەشتی بارهەڵگری سوتەمەنی ئێران دەگاتە کەنارەکانی ڤێنزوێلا\nی مانگی دوازده ٠٣, ٢٠٢١\nیاسادانەرێکی ڤێنزوێلا ڕۆژی پێنجشەممە ڕایگەیاند لە چەند ڕۆژی داهاتوودا کەشتییەکی بارهەڵگری سوتەمەنی ئێران دەگاتە ئەو وڵاتە و بارەکەی دەگەیەنێتە کۆمپانیایەکی نەوتی حکومەتی ڤێنزوێلا لە بەندەری سەرەکی وڵاتەکە.\nبە پێی ڕاپۆرتەکەی ڕۆیتەرز، ئانجڵ ڕۆدریگێز، نوێنەری حزبی سۆسیالیستی ڤێنزوێلا ڕایگەیاندوە کە لە ئێستادا دوو ملیۆن بەرمیلی گازی سروشتی و چڕکراو لە ئێرانەوە گەیشتوونەتە ئەو وڵاتە.\nڕۆدریگێز بە ئاماژەدان بە دۆخی هەنوکەیی ڤێنزوێلا گوتی "ئێمە دەبێت ئەو بەرهەمانە هاوردە بکەین کە پێشتر خۆمان بەرهەمان دەهێنان و لە ئیستادا بە هۆی گەمارۆکانەوە ناتوانین دروستیان بکەین."\nئێران و ڤێنزوێلا هەردوکیان لەژێر گەمارۆکانی ئەمەریکادان. ڤێنزوێلا گازی سروشتی ئێرانی بەکاردێنێت بۆ ساغکردنەوەی نەوتی خاوی وڵاتەکەی.\nکۆمپانیا نەوتییە حکومەتییەکانی ئێران و ڤێنزوێلا ئەمساڵ ڕێککەوتنێکی ئاڵوگۆڕکردنیانمۆر کرد و ئەمەش چوارەمین باری ئێرانە کە دەگاتە ئەو وڵاتە.\nئاڵوگۆڕەکان لە میانەی سزاکانی ئەمەریکا لەسەر هەردوو وڵاتەکە، یارمەتیدەر بووە بۆ ئەوەی کۆمپانیای پێترۆلۆس دی ڤێنزوێلا، کە کۆمپانیایەکی نەوتی حکومەتی ڤێنزوێلایە، بتوانێت ئەم پاییزە بەرهەمهێنانی نەوتی خاوی خۆی نزیک بکاتەوە لەو ئاستەی کە لە سەرەتای ساڵی 2020دا بەرهەمی هێناوە.\nڕۆدریگێز ناوی کەشتیەکەی ئاشکرا نەکرد و هەروەها کۆمپانیا نەوتییەکانی حکومەتی ئێران و ڤێنزوێلا، وەڵامی داواکارییەکانیان بۆ لێدوان لەم بارەیەوە نەدایەوە.\nواشنتن ساڵی 2019 بە بەمەبەستی لادانی مادۆرۆ لە دەسەڵات، سزای بازرگانی بەسەر کۆمپانیای پێترۆلۆس دو ڤێنزوێلا و کۆمپانیا لاوەکیەکانی سەپاند و ئەم سزایەش کڕینی نەوتی خاوی لە لایەن ویلایەتە یەکگرتووەکانی ئەمەریکاوە قەدەغە کرد.\nکۆمپانیای پێترۆلۆس دو ڤێنزوێلاش لە ڕێگای دۆزینەوەی کڕیاری نوێ و ڕێگاکان بۆ فرۆشتنی نەوتی خاوی خۆی بە ولاتێکی وەک چین، بەم شێوەیە هەوڵدەدات خۆی لەگەڵ دۆخی نوێدا بگۆنجێنێت.\nئێران ئەمساڵ بڕی 4.8 ملیۆن بەرمیل گازی چر و خەستکراوی گەیاندوەتە کۆمپانیای پێترۆلۆس دو ڤێنزوێلاو هەروەها بەنزینیشی بۆ دابینکردوون، لە بەرامبەردا ئێران بەلایەنی کەمەوە 5.8 ملیۆن بەرمیل نەوتی خاوی لە ڤێنزوێلا وەرگرتوە.


لە وڵامی چەند نامەیەکدا:\nبەڕێز! بە ڕای من نە بوونی ئم "پەردەیە**" بایەخە نە نەبوونی. نە بوونی باس لە بایەخ و کەرامەتی ژن دەکات و نە نەبوونی لە بایەخ و کەرامەتی ژن کەمدەکاتەوە. نە بوونی نیشانەی حوجب و حەیای ژنه نە نەبوونی نیشانەی بێ شەرمی و سووک بوون. نه بوونی بە مانای پاشکەوتوویی و دواکەوتوویی ژنە و نە نەبوونی بە مانای مۆدرنبوون و پێشکەوتوویی. گرینگترین شت بە لای منەوە وشیاری لە هه‌ڵبژاردندا و قەبوولی بەرپرسایەتی دوای هه‌ڵبژاردنەکەیە. زانین و سوور بوون لە سەر ئەوەی بۆ دەتەوێ ئەم "پەردەیەت" هەبێت یان زانین و سووربوون لە سەر ئەوەی بۆ دەتەوێ بە دژایەتی دەگەڵ یاسا و رێسای کۆمەڵ، گوێ بۆ داب و نەریت نەگریت و "پەردە" لادەی! به ڕای من ئەگە بە وشیاری و ویست و پێگەیشتنی خۆت و نەک بە زۆری کۆڕ و کۆمه‌ڵ و هەرەشە و گوڕەشەی خاڵ و مام و باب و برا هه‌ڵدەبژێری که "ویرجن" بمێنییه‌وه هەر ئەوەندە بە بایەخە کە ئەگە بە وشیاری و ویست و پێگه‌یشتنی خۆت بریار بدەی کە "ویرجن" نەمێنییەوە. لە دونیایه‌کی بێ‌عه‌یبدا باس، باسی هه‌ڵبژاردن و مافی هه‌ڵبژاردن دەبوو نەک وەک کۆمه‌ڵگه سەیر وسەمەرەکی کوردەواری باسی دوو سێ دڵۆپـە خوێن! له دونیایه‌کی بێ عەیبدا ناژین بەڵام من باسی مافی هه‌ڵبژاردن دەکەم! گرنگترین شت بە لای من ئەوەیە ژن، ڕێک وەک پیاو، باوەڕ بکات کە خاوەن لەشی خۆیەتی و بۆ من گرنگ ئەوەیە ژن ناچار نەبێت بۆ هه‌ڵبژاردەکان لە هەرێمی تاکە کەسی خۆیدا کە له ڕاستیدا زەرەر لە کەسیش نادات، بچێتە ژێر پرسیار و ژیانی بەکەوێتە مەتریسییەوە. لەویش گرنگتر قەبووڵ کردنی بەرپرسایەتییه. بوون و نەبوونی ئەو شتەی تۆ بە ناوی "پەردەی کچینی" دەیناسی مایەی شانازی و فەخر نییه. کە ڕاستیدا تەنیا شتێک کە مایەی شانازی و فەخرە بوونی مافی هه‌ڵبژاردنە.\nئەوەی قێزی من هه‌ڵدەستێنێت ئەو دووڕووییه‌یه کە لە کۆمه‌ڵگه‌ی ئێمەدا باوە. ئەوەی که کوڕەکان بۆیان ئاساییه پێش و پاش ژن هێنانیان خاوەن "لەشی" خۆیان و تەنانەت لەشی ژن و دایک و خۆشک و کچه هاوسێکەشیان بن. ئەوەی که کوڕان هەرچی بۆیان بکرێت دەیکەن و دوایش لە کچۆڵەیەکی چاو وگوێ بەستراو دەگەڕێن بۆ ژیان، ژیانێک کە قەرارە ژیانی هاوبەش بێت کە زۆربەی جار هیچی هاوبەشی تێدا بەدی ناکرێت! ئەوەی کە کچەکانمان وایان لێ هاتووه لە هەر شوێنێکی ئەو دونیا پان و بەرینەدا بژین، "پەردە" دەدورنەوە و خۆیان قاڵب دەکەن. تەنانەت کچێک کە دەستدرێژی پێ کراوە پەردە دەدرواتەوە و ناڕاستی وپیسی کۆمه‌ڵگه لە قاونادات. بێ‌ئەوەی به بیریدا بێت هەر ئەو پەردە دورینەوە خۆی دەستدرێژییەکی تره کە پێی دەکرێت! ئەو دوورووییه که ژیانێک کە دەبێت بناغه‌که‌ی خۆشەویستی و ڕێز و ڕاستی بێ لە سەر بنەمای درۆییه‌ک بە ناوی "پەردەی کچێنی" سازدەکرێت یان تێکدەچێت. درۆیەک کە مرۆڤی لە سەر دەکوژرێت!\nبەڕێز! شەڕی "ئەخلاق " دەگەڵ من مەکە. تێگەیشتنی من لە "ئەخلاق" جیاوازی زۆرە دەگەڵ ئەو "ئەخلاقەی" بە میرات به تۆ گه‌یشتووه. یەکێ لە جوانییه‌کانی ژیانی من ئەوەیە بە ئەقڵی خۆم بیردەکەمەوە و بۆ دانەدانەی بیرەکانم خۆم ماندوو کردووە! خۆزگە تۆش دەتوانی ئەوەی لە سەر ژیانی خۆت بڵێی!\n**هەر بۆ ئاگاداریت وشەکە بە مانای پەردەیە بەڵام هیچ هیچ هیچ پەیوەندییه‌کی بە "کچ بوون و نه‌بوون" نەداوه، بۆیه "پەردەی کچێنی" بێ ماناترین وشەیە کە سازکراوە!\n* دەلاقە، وێبلاگێک کە ماوەیەکە دەنووسێ من به‌ڵام تازە ئەمڕۆ دیم!


ئامێرەکەی خۆمم خۆش دەوێت، چونکە لەهەر سووچێکی دونیا بیژەنم بۆنی کوردستانی لێدێت\nخانمە دەفژەن هاژە باست حەمە غەریب تەمەنی ٢٦ ساڵە و رۆژنامەنووسە و قوتابیی بەشی ژمێریارییە. وەک خۆی لەم دیمانەیەی بۆ رۆژنامەی "هەولێر" دەڵێ:" ئامێرەکەی خۆمم خۆش دەوێت، چونکە لەهەر سوچێکی دونیا بیژەنم بۆنی کوردستانی لێدێت.\nکورتەیەک لەسەر چالاکییەکانت بدوێ؟\nوەکو خەونی منداڵیم هەموو کات حەزم لە ئامێرەکانی میوزیک بووە، لە تەمەنی 16 ساڵیدا ئەلفوبێی ئامێری ڤایۆلینم خوێندووە، بەڵام نەمتوانی بەردەوام بم، ماوەی ساڵێکە لە فێرگەی مەحوی مامۆستای ئامێرە ریتمییەکان لەلای جەنگین جەمال، ئامێری دەف بە شێوازی ئەکادیمی دەخوێنم.\nتا ئێستا خاوەنی چەند بەرهەمی؟\nسەرەڕای ئاستەنگ و ماندوێتی و کار و خوێندن، بەپشتیوانی ماڵەوە و بە هەوڵی بەردەوامی مامۆستاکەم تا ئاستێکی باش رۆیشتووم، هەتا ئێستا ئێمە بەس لەگەڵ هاوڕێیانی فێرگە لەکاتی تەمرینکردندا بۆخۆمان ڤیدیۆ تۆمار دەکەین، بەڵام چەن کار و بەرنامەیەکمان لەژێر دەستە و لەماوەیەکی نزیکدا دێتە بەرهەم. خەونی من و هاوڕێکانمە و لە هەوڵداین گرووپێکی ریتمی دروست بکەین و بۆ هەموو کوردستان کار بکەین.\nئەو کاتەی دەف دەژەنی، خەیاڵەکانت تۆ بەرەو کوێ دەبەن؟\nمیوزیک بۆ من وەکو خۆراک پێویستە و باشترین ئارامکەرەوەیە، لە کاتە سەختەکانی ژیانم بە میوزیک و هاوڕێ تاقانەکەم (دەفەکەم) ئاسوودە دەبم.\nتەنیا یەك ئامێری میوزیك دەژەنیت؟\nمن ئێستا تەنیا ئامێری دەف دەژەنم، بەڵام بەتەمام لە داهاتوودا فێری زەڕب ببم و ئەگەر بشکرێت دەمەوێت شارەزاییم لەسەرجەم ئامێرە ریتمییەکان هەبێت، ئامێرەکەی خۆمم خۆشەوێت، چونکە مۆرکی کوردیی پێوەیە و لەهەر سوچێکی دنیا بیژەنیت بۆنی کوردستانی لێدێت.\nپەیامت بۆ گەنجانی هاوتەمەنت چییە؟\nهەموو کات پەیامی من بۆ گەنجان و بەتایبەت خانمان ئەوە بووە کە فێری ئامێرێکی موزیک ببن و بیکەنە هاوڕێی خۆیان، دڵنیایان دەکەم لەو ڕێگەیەوە گەورەترین گۆڕانکاری لە ژیانیان روو دەدات، موزیک، گوێت، دڵ و مێشکت، جەستەت بەموزیک دەورە دەدرێت، دەگەیتە لوتکەی ئارامی و خۆت دەناسی و هەست بە مرۆڤبوون دەکەیت.


یه‌كێك له گه‌وره‌ترین شاره‌كانی هیندستان بێ ئاو ده‌بێت\nچەند فێڵێكی ئاسان كە هانتدەدات ئاو بخۆیتەوە\nژینگە :: 24/06/2019 :: 443 جار بینراوە\nسه‌رچاوه‌ی ئاوی یه‌كێك له گه‌وره‌ترین شاره‌كانی وڵاتی هیندستان كه نزیكه‌ی 5 ملیۆن كه‌سی لێی ده‌ژین به‌ره‌و وشكبوون ده‌چێت.\nوێنه‌كانی ئه‌م مانگی حوزه‌یرانه ده‌ریده‌خه‌ن كه ده‌ریاچه‌ی پوژاڵ كه سه‌رچاوه‌ی سه‌ره‌كیی ئاوی شاری چێنایه خه‌ریكه وشك ده‌بێت و به به‌راورد به وێنه‌ی مانگی حوزه‌یرانی ساڵی رابردوو وشكبوونه‌كه‌ی به‌ئاشكرا ده‌بینرێت.\nشاری چێنای چوار سه‌رچاوه‌ی سه‌ره‌كیی ئاوی هه‌یه كه هه‌موویان به‌ره‌و وشكبوون چوون و ئێستا خه‌ڵكه‌كه‌ی له‌سه‌ر ئاوی پاكژ نه‌كراو ده‌ژین كه له بیر ده‌ریده‌هێنن. ئێستا بڕی ئه‌و ئاوی به‌لوعه‌یه‌ی به ماڵان ده‌درێت بۆ 40% كه‌م كراوه‌ته‌وه.\nئه‌م قه‌یرانه چه‌ند هه‌فته‌یه‌كه سه‌ری هه‌ڵداوه و هۆكاره‌كه‌شی نه‌بوونی وه‌رزه‌باران و وه‌رزه‌بایه و هاووڵاتیان ره‌خنه له حكومه‌ت ده‌گرن كه بۆ دابینكردنی ئاو پشتی به وه‌رزه‌با به‌ستووه و له‌كاتی دواكه‌وتنیدا هیچ بژارده‌یه‌كی تری نییه بۆ دابینكردنی ئاوی خواردنه‌وه بۆ خه‌ڵكی شاره‌كه.\nشاره‌كه كارگه‌ی پاككردنه‌وه‌ی ئاوی ئاوه‌ڕۆی نییه و به‌نداویشی نییه كه باراناو گل بداته‌وه.\nئه‌م قه‌یرانی بێئاوییه له‌كاتێكدایه كه وڵاته‌كه به گه‌رمترین كاته‌كانیدا تێده‌په‌ڕێت و پله‌ی گه‌رما له هه‌ندێك ناوچه گه‌یشتووه‌ته 50 پله.\nلە پەخشی راستەوخۆدا كارێكى سه‌یر ده‌كات..ڤیدیۆ ببینه


ڕوونكردنەوەیەک لەسەر فەرموودەی: ((لا عدوى، ولا طيرة، ولا هامة، ولا صفر)): ماڵپەڕی وەڵامەکان\nفەرموودەڕوونكردنەوەیەک لەسەر فەرموودەی: ((لا عدوى، ولا طيرة، ولا هامة، ولا صفر))\nڕوونكردنەوەیەک لەسەر فەرموودەی: ((لا عدوى، ولا طيرة، ولا هامة، ولا صفر))\nداوا لە بەڕێزتان دەكەین ڕوونكردنەوە بدەن لەسەر ئەم فەرموودەیە: ((لا عدوى، ولا طيرة، ولا هامة، ولا صفر)) متفق عليه\nوە ئایا جۆرى ئەو نەفیە چیە كە لە فەرموودەكەدا هاتووە؟\nوە چۆن جەمع بكەین لەنێوان ئەم فەرموودەیە و ئەو فەرموودەیەى كە دەفەرموێت: ((فر من المجذوم فرارك من الأسد)) أخرجه البخاري، كتاب الطب، باب الجذام (5707) . ؟\n(العدوى) بریتیە لە گواستنەوەى نەخۆشی لە نەخۆشەوە بۆ كەسێكى لەشساغ، جا وەكو چۆن لەنەخۆشیە دیار و هەستپێكراوەكاندا هەیە بەهەمان شێوە لە نەخۆشیە مەعنەویەكانیشدا هەیە، هەربۆیە پێغەمبەرى خوا ﷺ فەرموویەتى: هاوڕێى خراپ وەكو ئەو كەسە وەهایە كە كوورە گەرم دەكات، جا یان ئەوەتا كەلوپەلەكەت دەسوتێنێت یان ئەوەتا بۆنێكى ناخۆشی لا هەست پێ دەكەیت. جا وشەى: (العدوى) هەردوو جۆرەكە دەگرێتەوە واتە بەرجەستە ومەعنەوى.\nوشەى: (الطيرة) بریتیە لە ڕەشبینى وبەدبینی بەشتێكى بینراو یان بیستراو یان زانراو.\n(الهامة) بە دوو شێواز لێكدراوەتەوە:\nیەكەم: نەخۆشیەكە لە نەخۆشەوە دەگوازرێتەوە بۆ جگە لە خۆى، بەپێى ئەم لێكدانەوەیە بێت عەتفی ئەم وشە لەسەر وشەى (الطيرة) لەبابی عەتفی تایبەتە لەسەر گشتى.\nدووەم: ئەوەیە كە جۆرە باڵندەیەكى ناسراوە و عەرەبەكان لایان وایە كاتێك كەسێك دەكوژرێت، ئەم باڵندەیە دێت و بۆ لاى كەسوكارى كوژراوەكە و دەخوێنێت ودەنگ دەردەكات بەسەریاندا هەتا تۆڵەى دەسێنن، وە هەندێكیانیش لایان وابووە كە ئەو باڵندەیە رۆحى كەسەكەیە ولەوشێوەیەدا دەركەوتووە، كە جۆرێكە لە باڵندە ولە بووم دەچێت یان هەر بوومە، كە كەسوكارى كوژراوەكە ئەزیەت وئازار دەدات بە قیڕاندن و دەنگەدەنگ كردن بۆ ئەوەى تۆڵەى كوژراوەكە بسێنن، ئەمەش كەسانێك بە بەدیان دادەنا و بەهۆكارى بەدبەختیان دەزانى و ئەگەر لەسەر ماڵى یەكێكیان بنیشتایەوە و بیخوێندایە دەیانووت ئەوە دەخوێنێت بەسەر ئەو كەسەدا و دەمرێت و باوەڕیان وابوو كە ئەجەلى نزیك بۆتەوە، ئەمەش ناڕاست و بەتاڵە.\nوە وشەى (صفر) بەچەند جۆرێك لێك دراوەتەوە:\nیەكەم: ئەوەیە كە ئەو مانگە ناسراوەیە وعەرەبەكان بە بەدیان دەبینی و ڕەشبین بوون پێی.\nدووەم: نەخۆشیەكە لە هەناوو سكدا وتووشی وشتر دەبێت، ولە وشترێكەوە دەگوازرێتەوە بۆ وشترێكى تر، بەپێى ئەم لێكدانەوەیە بێت عەتفی ئەم وشە لەسەر وشەى (العدوى) لەبابی عەتفی تایبەتە لەسەر گشتى.\nسێ یەم: مانگى صەفەر، ومەبەست لێى ئەو پێش وپاش خستنەیە كە بێ باوەڕان بەهۆیەوە گومڕابوون و ساڵێك حەڵاڵیان دەكرد و ساڵێكى تر حەرامیان دەكرد.\nبەڵام وتەى پەسەندى نێو ئەو بۆچوونانەى باس كران بریتیە لەوەى كە دەڵێت: (صفر) بریتیە لە مانگى صەفەر لەبەر ئەوەى لە سەردەمى نەفامیدا بەو مانگە ڕەشبین وبەدبین بوون، بەڵام لەڕاستیدا كات هیچ كاریگەریەكى نییە لەسەر گۆڕانكارى لە قەدەرى خوادا و ئەو مانگەش وەكو مانگەكانى تر و كاتەكانى ترى ساڵ و ژیانى مرۆڤ وەهایە پەیوەندى بە ڕوودانى خێر و شەڕەوە نییە.\nوە هەندێك خەڵك كە كۆتایی بە كارێكى دیارى كراو دەهێنێت لە رۆژى بیست وپێنجەمینى مانگى صەفەر پشوو دەدات و دەڵێت: لە رۆژى بیست و پێنجى مانگى صەفەرى خێردا كۆتایی پێ هات. ئەمەش لە بابەتى ڕووبەڕوبونەوەى بیدعەیە بە بیدعە و نەفامیە بە نەفامی. وە ئەو مانگە نەمانگى خێرە و نە مانگى شەڕە. بۆیە هەندێك لە سەلەف ئینكاریان كردووە لەسەر كەسێك كە گوێى لە بوومێك دەبێت دەخوێنێت ودەنگ دەردەكات بڵێت: خێرە إن شاء الله، وە دەڵێن: نابێت بووترێت نە خێرە و نە شەڕ و ئەویش وەكو هەموو باڵندەكانى تر دەخوێنێت.\nجا ئەم چوار شتەى كە پێغەمبەرى خوا ﷺ نەفی كردووە بەڵگەن لەسەر واجبێتى پشت بەستن بەخوا كەپێى دەوترێت(التوكل) و ڕاستێتى خۆیەكلاكردنەوە و خۆبەدەستەوەدان بۆ بڕیار و قەدەرى خوا و موسڵمان نابێت لاواز بێت بەرانبەر بەم شتانە.\nوە موسڵمان ئەگەر بیرو مێشكى خستە لاى ئەم شتانە ئەوا لە دوو حاڵەت دەرناچێت:\nیەكەم: یان ئەوەتا وەڵامى دەداتەوە و داخلى ژیانى دەبێت و كاریگەرى دەبێت لەسەر بڕیار و كارەكانى، و ئەوا لەو كاتەدا ئەم كەسە كاروكردەوەكانى گرێ داوە بەشتانێكەوە كە حەقیقەتیان نییە.\nدووەم: ئەوەیە كە كەسەكە وەڵامى ئەو شتانە ناداتەوەو گوێیان پێ نادات، بەڵام لە دڵ و ناخیدا جۆرێك لە غەم و دڵەڕاوكێ دەمێنێتەوە، ئەمەش هەرچەندە باشتر و سوكترە لە جۆرى یەكەم بەڵام هەر واجبە كە وەڵامى داخوازى ئەم جۆرە شتانە نەداتەوە بە ڕەهایی و بە تەواوى پشت بەستوو بێت بەخوا – عزوجل-.\nوە هەندێك خەڵك هەن قورئان دەكەنەوە بەدواى گەشبینیدا دەگەڕێن و هەركە چاوكى كەوتە سەر باسی ئاگر دەڵێت ئەمە نوقڵانەى باش نییە و ئەگەریش سەیرى كرد كە باسی بەهەشت دەكات دەڵێت ئەمە چاكە، ئەمەش لەڕاستیدا وەكو كارى سەردەمى نەفامى وەهایە كە بە هەڵدانى زار بەخت و ئیش وكارى خۆیان دیارى دەكرد.\nوە ئەو نەفیەى كە هاتووە لەسەر ئەم چوار شتە نەفی نییە لە بوونى شتەكان، چونكە بوونیان هەیە و ئینكارى ناكرێن، بەڵكو نەفی كردنە لە كاریگەریان، و كاریگەرى دروست كردن تەنها خوایە، جا لەو كاریگەری دروست كردنەشدا هۆكارێكى زانراو هەبوو ئەوا هۆكارێكى صەحیحە و ئەگەریش هۆكارێكى گوماناوى هەبوو ئەوا هۆكارەكە باتڵ وناڕەوایە، و ئەوكات نەفیە لە كاریگەرى خودى خۆى و هۆكاربوونیشی، جا (العدوى) بوونى هەیە و بەڵگەش لەسەر بوونى ئەم فەرموودەیەیە: ((لا يورد ممرض على مصح))(١)\nواتە: خاوەنى وشترى نەخۆش وشترەكانى ناكاتە ناو وشترگەلى ساغ وتەندروست بۆ ئەوەى نەخۆشیەكە نەگوازرێتەوە.\nوە ئەو فەرموودەیەى كە دەفەرموێت: ((فر من المجذوم فرارك من الأسد))(٢). واتە: لە كەسی توشبو بە گەڕى ڕابكە وەكو چۆن لە شێر ڕادەكەیت.\n"الجذام": نەخۆشیەكى خراپ و پیسە و بەخێرایی دەگوازرێتەوە و خاوەنەكەى لەناودەبات، تەنانەت وتراوە ئەوە پەتایە، جا فەرمان بە ڕاكردن لێى بۆ ئەوەیە نەوەك بگوازرێتەوە و اسباتى گواستنەوەى نەخۆشی تێدایە لەبەر كاریگەریەكەى، بەڵام كاریگەریەكەى كارێكى حەتمى نییە كە خۆى هۆكارو هۆكارساز بێت، بەڵكو فەرمان بەڕاكردن لێى و تێكەڵ نەكردنى وشترى نەخۆش بە وشترى ساغ لە بارەى دووركەوتنەوەیە لە هۆكارى نەخۆش كەوتن نەوەك لەبارەى كاریگەرى خودى هۆكارەكان، خواى گەورە دەفەرموێت: ( وَلا تُلْقُوا بِأَيْدِيكُمْ إِلَى التَّهْلُكَة)(البقرة: من الآية195) واتە: وە خۆتان مەخەنە تیاچونەوە. وە ناوترێت كە پێغەمبەرى خوا ﷺ ئینكارى كاریگەرى گواستنەوەى نەخۆشی كردووە، چونكە واقع و فەرموودەى تر بەتاڵى دەكەنەوە.\nئەگەر وترا پێغەمبەرى خوا ﷺ فەرموویەتى (لا عدوى) واتە نەخۆشی گواستنەوە نییە، بەڵام پیاوێك لێى پرسی: ئەى پێغەمبەرى خوا ئەى نەتبینیوە كە وشترى ساغ كاتێك بەناو لمدا دەڕۆن وەكو ئاسك وەهان بەڵام كاتێك وشترى نەخۆشیان تێكەڵ دەكەیت نەخۆشیەكەى ئەوان دەگرن؟! پێغەمبەرى خوایش ﷺ فەرمووى: ( ئەى كێ نەخۆشی بۆ وشترە نەخۆشەكە گواستەوە سەرەتا)\nوەڵام: پێغەمبەرى خوا ﷺ بەو فەرمایشتەى كە فەرمووى ((فمن أعدى الأول)) ئاماژەى بۆ ئەوە كرد كە نەخۆشیەكە لە وشترە نەخۆشەكەوە گوازرایەوە بۆ وشترە ساغەكە بە ئیزن و ئاگادارى خواى گەورە.\nجا نەخۆشی كە تووشى وشترە نەخۆشەكە بوو سەرەتا خۆ تێكەڵاوى وشترى نەخۆشی نەكردبوو كەچی نەخۆشیش كەوت كەواتە لاى خواى گەورەوە هاتبوو وە بەقەدەرى خوا بووە، جا شتی وا هەیە هۆكارێكى زانراوى هەیە و شتى واش هەیە هۆكارى زانراوى نییە، بۆیە نەخۆش كەوتنى وشترى یەكەم هۆكارى زانراوى نییە و تەنها بە قەدەرى خوا بووە بەڵام نەخۆش كەوتنى وشترى دووەم هۆكارى زانراوى هەبوو لەگەڵ ئەوەشدا ئەگەر خواى گەورە ویستی لێ بووایە نەخۆش نەدەكەوت، وە جارى وا هەیە وشتر ئەو نەخۆشیە دەگرێت و دواتر ساغ دەبێتەوەو نامرێت، بەهەمان شێوە تاعون وپەتا وكۆلێرا و نەخۆشیە گوازراوەكان جارى وا هەیە دەچێتە نێو ماڵێكەوە تووشى چەند ئەندامێكى ئەو خێزانە دەبن و دەمرن، كەچى ئەندامەكانى ترى خێزانەكە ساغ وسەلامەتن و توشى نەخۆشیەكە نەبوون.\nجا مرۆڤ پشت بەخوا دەبەستێت و پشتیوانى هەر ئەوە، ئەوەتا جارى وا هەبووە پیاوێكى تووش بوو بە نەخۆشی گەڕى هاتووە بۆ لاى پێغەمبەرى خوا ﷺ و ئەویش دەستى گرتووە وفەرموویەتى: ( نان بـخۆ لەگەڵمدا)(٣) ئەوەش لەبەر بەهێزى تەوەكول وپشت بەستنى پێغەمبەرى خوا ﷺ بەخواى گەورە، جا ئەو تەوەكولە بەرانبەر بە هۆكارى نەخۆشی گواستنەوەكە دەوەستێت وبەرەنگارى دەبێتەوە.\nجا ئەو جەمعەى كە كردمان و باسمان كرد باشترینە كە وترابێت لەم بارەیەوە، و هەندێك لە ئەهلى عیلمیش لافی نەسخ دەدەن، بەڵام ئەم قسەیە صحیح نییە، چونكە یەكێك لە مەرجەكانى نەسخ ئەوەیە نەتوانرێ جەمع بكرێت، وە ئەگەر توانرا جەمع بكرێت ئەوا نەسخ نابێت چونكە بە جەمع كردن لەنێوان دوو فەرموودەدا ئیش كردنە بە هەردوو فەرموودەكە، لەكاتێكدا بە نەسخ كردن تەنها ئیش كردنە بەیەك فەرموودەو بەتاڵ كردنەوەى ئەوى ترە، و ئاشكرایشە ئیش كردن بە هەردوو فەرموودەكە لەپێشترە چونكە ساغمان كردۆتەوە وبەبەڵگە دامان ناوە. والله الموفق .\n(١) أخرجه البخاري، كتاب الطب، باب لا هامة (5771) . ومسلم، كتاب السلام، باب لا عدوى ولا طيرة... (2221).\n(٢) أخرجه البخاري، كتاب الطب، باب الجذام (5707).\n(٣) أخرجه أبو داود، كتاب الطب، باب في الطيرة (3925)، والترمذي، كتاب الأطعمة، باب ما جاء في الأكل مع المجذوم (1817).\nوەڵامی گومانێك لەبارەی فەرموودەی : (القاتل والمقتول في النار) فەرمودە لاواز و هەڵبەستراوەکان سەبارەت بە مانگی ڕەمەزان نەخۆشی گواستنەوە و چۆنێتى جەمع کردن لە نێوان دوو فەرموودە كۆمەڵێك فەرموودەى لاواز و هەڵبەستراو دەربارەى دوعا پاداشتی لەبەركردنی فەرموودەكانی پێغەمبەری خوا – صلی الله علیە وعلی ألە وسلم – چی یە ؟\nسەردان: ٥٥٩ بەش: فەرموودە\nپرسیاری دواترعیدەی ئافرەتی تەڵاق دراوپرسیاری پێشترچاوپیسی چارەسەر و خۆپارێزێ


به‌شی دڵنيايی جۆری له وه‌زاره‌تی خوێندنی باڵا | وەزارەتى خوێندنى باڵا و توێژینەوەى زانستى\nبه‌شی دڵنيايی جۆری له وه‌زاره‌تی خوێندنی باڵا\nپه‌ره‌پێدانی دلنیایی جۆری فیرکردن له ناو زانکۆ و په‌یمانگاکاندا یه‌کێکه له ستراتیجیه گرنگه‌کانی وه‌زاره‌تی خوێندنی باڵا و توێژینه‌وه‌ی زانستی... ئه‌م پرۆسه‌یه به پرۆسه‌یه‌کی نوێ ئه‌ژمێردرێت له‌ناو ئه‌زموونی ئه‌مڕۆی خوێندنی بالا له هه‌رێمی کوردستان .\nزانکۆ و په‌یمانگه‌کانمان له هه‌رێمی کوردستان بریتین له کۆمه‌ڵگایه‌کی تێکه‌ڵ له قوتابی خوێندکار ، مامۆستا ، زانا و کارمه‌ند که به‌تێکڕایی هه‌ر هه‌مویان ده‌بێت پابه‌ند بن به پێشکه‌شکردنی زانست له ئاستێکی به‌رزدا وه له گشت بواره‌کاندا . ئه‌رکی سه‌رشانی زانکۆ و ده‌سته‌کانه که له ئاستێکی زۆر به‌رزدا هاوبه‌شی بکه‌ن له پێشخستنی "کۆمه‌ڵگا" له بواری خوێندن و فێربوون و تویژینه‌وه و لێکۆڵینه‌وه‌دا. جێبه‌جێکردنی پرۆسه‌ی دڵنیایی جۆریه که نرخ ده‌دات به‌و ئاسته به‌رزه و هاووڵاتی ناو کۆمه‌ڵگا دڵنیا ده‌کاته‌وه له په‌یامی زانکۆ و ده‌سته‌کانمان.\nله‌م بواره‌دا په‌یامی وه‌زاره‌ته‌که‌مان دڵنیاکردنی قوتابی خوێندکاره له ئاستی ئه‌کادیمی زانکۆ و ده‌سته‌کان وه هه‌روه‌ها دروستکردنی ژینگه‌یه‌که که تێیدا خوێندن و فیربون و توێژینه‌وه ده‌گه‌یه‌نێته ئاستی گه‌شه‌پێدان و په‌ره‌پێدان ، ئه‌م ئاسته‌ش ده‌بێت هاوتا بێت له‌گه‌ڵ ستانده‌ری زانکۆکانی جیهان. کارکردن له‌سه‌ر دڵنیایی جۆری خاڵه لاوازه‌کان و خاڵه پته‌وه‌کانی ناو زانکۆ و په‌یمانگاکان نیشان ده‌دات، که دواتر ده‌توانرێت له‌سه‌ر ئه‌و بنه‌مایانه به‌رزڕاگرتنی ئاستی زانست دابڕێژرێت.\nدڵنیایی جۆری بریتیه له چه‌ند چالاکیه‌ک که وه‌ڵامی گشت پرسیاره گرنگه‌کان ده‌داته‌وه... له‌وانه (1) دڵنیایکردنی زانکۆ و په‌یمانگاکان له پێدانی ئه‌و بڕوانه‌مه‌یه‌ی که ده‌یدات به قوتابی خوێندکار ، (2) دڵنیاییکردن له جۆری خوێندن و گۆتنه‌وه‌ی وانه‌کان وه (3) پشتگیریکردنی قوتابی خوێندکار له‌کاتی وه‌رگرتنی کۆرسه‌کانیان.\nله پرۆژه‌ی دڵنیایی جۆریدا ماف و ئه‌رکی قوتابی خوێندکار له ناو زانکۆ و ده‌سته‌کانماندا ده‌ستنیشان کراوه. ئه‌رکی زیاتر ده‌درێت به مامۆستای وانه بێژ که له‌خۆیدا به ئۆتۆماتیکی ده‌بێته دروستبوونی هه‌ماهه‌نگیه‌کی زانستی له نێوان قوتابی خوێندکار و مامۆستای وانه‌بێژدا.\nکارکردن و جێبه‌جێکردنی ئه‌م پرۆژه‌یه ئه‌مڕۆ له سه‌ره‌تادایه و وه‌ک نموونه چه‌ند به‌ش و کۆلیژێک ته‌رخان کراون و له مانگی نیسانی ئه‌مساڵدا ده‌ستبه‌کار ده‌بن و له مانگی ئه‌یلولدا پرۆژه‌که به تێکڕایی ده‌که‌وێته جێبه‌جێکردن له گشت زانکۆ و ده‌سته‌کاندا.\nبۆ زانیاری کلیک له سه‌ر ئه‌م لینکه بکه پرۆسه‌ى دلنیایی جۆری فیرکردن


هۆنراوە : چاوی گەل\nنوسەر : ئەحمەد ڕەجەب لەبەرواری : مارس - 5 - 2021 - 0 سەرنج\nشیعری شاعیری گه‌وره : عه‌بدولسه‌تار نور عه‌لی** له عه‌ره‌بییه‌و بۆ كوردی : ئه‌حمه‌د ره‌جه‌ب من گفتوگۆ ناكه‌م به‌ڵكو بریار ده‌ده‌م تؤَ، ئه‌ی چاوجوان ، لێدانی دڵىدارێك سێبەرم بۆ دروستدەکات و، ته‌نیاییم ده‌كوژێنه‌ته‌وه و وه‌ك باڵنده دەمگێرێتەوە لە سەر فورات و دیجلە بفرێ ئەى چاو جوان رەنگى چاو رەنگى روباره‌و لێوه‌كانت هەنارن و دنکەکانى به سەر عێراقدا بڵاو دەبێتەوە. 3/5/2021 ** شاعیر عه‌بدولسه‌تار نور عه‌لی له كوردانی فه‌یلیین و له ساڵی […]\nنوسەر : رەزا شوان لەبەرواری : مارس - 2 - 2021 - 0 سەرنج\nهـەڵـۆیـەک لەسەر لـووتکە چیـایەک نیشـتبۆوە. نێچـیرێکی لەسەر زەویـدا بـەدی کـرد. هـەڵـۆکە بـۆی هـاتـە خـوارەوە تا بـیگـرێـت. زۆری نەمابـوو کە پەلاماری نێچـیرەکەی بـدات. راوکەرێـک لە پشـت دارێـکـدا خـۆی مـات دابـوو. تیـرێکی ئاراسـتەی هـەڵـۆکە کـرد. پێـکای و تیـرەکە بـەر سـنگی هـەڵـۆکە کـەوت. هـەڵـۆکـە کـەوتـە سـەر زەوی و خـوێـن لە بـرینەکەی دەچـۆڕایـەوە. ئازارێـکی زۆری هـەبـوو. کە لە تـیرەکـەی روانی، بـیـنی لە یەکـێک لـە شـاپـەڕەکـانی خـۆی دروسـتکـراوە. هـەڵـۆکە بـە دەم ئـازارەوە، وتی:”بـە داخـەوە بـە […]\nنوسەر : ئەحمەد ڕەجەب لەبەرواری : نیسان - 30 - 2021 - 0 سەرنج\nساری (1) هۆنراوەی: نه‌جم خه‌تاوی* وه‌رگێران له عه‌ره‌بییه‌وه: ئه‌حمه‌د ره‌جه‌ب ــ شوێن ــ گوندێك له شاخه‌كانی كوردستان ناوی ( بۆڵێ) یه ــ كات ــ یه‌كی ئایار پێنجی به‌ره‌به‌یانه به‌یانییه‌كی به‌هارییه له سه‌رخۆ وه‌درده‌كه‌وێت ژماردنه‌كه بۆ سه‌ره‌وه ده‌ستیپێكرد ته‌قه‌ش ده‌ستیپێكرد *** به‌ره‌به‌یانی یه‌كی ئایاره ( برایانی دوژمن) (2) هێرشیانكرد له پێنجی به‌ره‌به‌یاندا به‌یانییه‌كه‌ی ئێمه‌یان (3)  كوشت خوێنێكی سور رژا (4) له سه‌ر گردێك له دووری وڵاته‌وه له نزێك گوندێك ناوی […]\nنوسەر : سوهەیلا مێهەمی لەبەرواری : نیسان - 27 - 2021 - 0 سەرنج\nدەستێک بێهێنە بە پێستمدا نەرم بە مەمک و لێو و قژەکانمدا شێت. بە ئەم شیعرەدا کە ئازای ئەنامی ئاڵۆزە. جگەرەکەت هەڵکە لە هەڵەمووتی هەتاوێک کە ناوی بێ تۆێیە. خەریکە خەسار بێ لە خۆمدا خەیاڵێکی ڕووت بە شاوەتی شەوێکەوە و تامی تاوانی تەماشایەکت کە نەمکرد. تەنانەت بۆ یەکجاریش ناگاتە دەستەکانم قۆپچەی کراسەکەت بێ ئەوەی ئاگادار بی بە کلیلی وشەکانەوە دەڕژیتە ماڵی شیعرەوە بۆنی لا ملی وشەیەک وەشاوەتە ئەم ئێوارانە کە هەنارە […]\nچیرۆک بۆ منداڵان.. دەبـم بە کـاکه\nنوسەر : رەزا شوان لەبەرواری : نیسان - 20 - 2021 - 0 سەرنج\nگـۆرانی چـوار سـاڵان، وا فـێرنەببـوو کە بابـەتـەکـانی یارییەکـانی بشکـێـنـێت. یا کـاری بشـێوی ئەنجـام بـدات. ئـەو بـە ئـارامی و هـێـمـنی راهـاتبـوو. لـەو کـاتـەوە کـە دایـکی پێـیـوت خـوشکـێت دەبێـت. گـۆران لـە پـڕێـکـدا گـۆڕا و گـۆڕانکـاریی بەسـەردا هـات، بابەتەکانی یارییەکانیشی شکانـد و پەڕش و بـڵاوی کـردنەوە. لە سووچێکی ماڵەوەیاندا دانیشـت و گـۆشەگـیربـوو و دەگـریـا. دایـکی زانی کـە کـێـشـەی چـیـیە. ئـەو خـوشـکی نـاوێـت، کە بـە باتـەکـانی یارییەکـانی یـاری بکـات و شـوێـنی بگـرێتـەوە. دایکی گۆران […]\nنوسەر : شیرین کافی لەبەرواری : نیسان - 15 - 2021 - 0 سەرنج\nئەی نیشتمان کام ئازارەت بە خوێن و دڵ بنووسمەوە لە کام پارچەی جەرگمەوە دەستپێبکەم لە ڕۆژهەڵات، ڕۆژئاوا هەر ئازارە و دێتەوە سوێ کەزیەکانی کام کیژۆڵەت بهۆنمەوە هەڵەبجە، شەنگال، کوبانی یاخود ئەنفال ئەی نیشتمانە بێنازەکەم کام ئازارەت بنووسمەوە ئازاری جەرگسوتانی دایکان قژڕنینی خوشکە ڕەشپۆشەکان پشتچەمانی باوکان پاکیزەیی فرۆشراوی کیژەکان چاوەڕوانی دایکە ڕەشپۆشەکان لە بەرھەیوان و سەركۆڵان کام ئازارەت بنووسمەوە ئەی نیشتمان ئازاری ئەو زارۆکەی لە پشتی زیلا چاوی بە ژیان هەڵهێنا […]\nنوسەر : پەری عەبدوڵا نامیق لەبەرواری : نیسان - 1 - 2021 - 0 سەرنج\nنوسینی : بەکر روانسەری ناردنی بابەت: پەری عەبدوڵا نامیق شاعیر سەباح رەنجدەر کە هەردەم لەسەر ئارەقەی ناوچەوانی قەڵەمی هەناسەی شیعری داوەو وەکو مرەکەب بەکاری هێناوەتەوە بۆ ئەفراندن و بەخشینی شیعر، کە سەرجەم بەش و زاراوەو وێنەو شێواز تیایاندا هەر خۆی خاوەنی بووەو لە کەسی وەرنەگرتووە، ئەو بێمنەت لە هەوڵی بەخشینی شیعردایە، ئەگەر نوسخەی کاغەزیی شیعر ئیتر بەرەو ئۆغرکردن جووبێت ئیتر ئەویش بڕیاردەدا لە ساڵی ٢٠٢١دا چاپی ئەلیکترۆنی /پی دی ئێف/ی […]\nشیعری شاعیری گه‌وره : عه‌بدولسه‌تار نور عه‌لی** له عه‌ره‌بییه‌و بۆ كوردی : ئه‌حمه‌د ره‌جه‌ب به‌ردێك له سه‌ر شانی هه‌ڵده‌گرێ به سه‌ر شاخی ئازاره‌كان هه‌ڵده‌كشێ سه‌رده‌كه‌وێ دێته‌خواره‌وه له بازنه‌یه‌كدا ، ئاسۆش تاریكه ، عه‌مار هاواركه‌ی به‌ند ده‌كات (1) سیزیف به‌رده‌وامه ، دۆراوه وه‌ك لاستیكی لێهاتووه (2) ***** پادشا له سێبه‌ر دانیشتووه چاودێری ده‌كات لێدانی دڵ ده‌ژمێرێ روناكی چاو سوچه‌كانی خه‌ونه‌كان سیخوره‌كه راپۆرته‌كه‌ی ده‌خوێنێ باسى لیستی سه‌فه‌ركردن ده‌كات ***** به‌رده ره‌شه‌كه ماچی […]\nنوسەر : دڵی ڕۆژهەڵات لەبەرواری : نیسان - 1 - 2021 - 0 سەرنج\nخەیاڵ كاتێ بەر شنەبای ئێوارانت كەوتم لە نەسیما خۆمم بینییەوە شەوان ئەستێرەم ئەبینی ڕۆیشتن، سەرەتای كەوتنی ئەو خەیاڵانەبوو لە درۆكردنێ لە خیانەتكردنێ بەربوونەوە بەر پای من. سۆفییەكی ڕیشسپی نزای پاكبوونەوە و نەڕۆیشتنی كرد.\nچیرۆک بۆ منداڵان.. ملوانکەکەی دایەگەورەم\nنوسەر : رەزا شوان لەبەرواری : ئازار - 24 - 2021 - 0 سەرنج\nماڵی دایەگـەورەم لە گەڕەکـێکی شاری (مەهـابـاد) ە، لە رۆژهەڵاتی کوردسـتان. لەگەڵ کوڕە بچووکەکەیدا، خاڵە (دڵشـاد) م، لە خـانوویەکی گەورەدا دەژین، کە شەش ژووری تێـدایە. ئـەم خانـووەش لە بـاب و باپیـرانیـانەوە بـۆیـان مـاوەتـەوە. مـاڵی ئێمـەش لـە گەڕەکـێکی تـری شاری مەهـابـاد دایـە، زۆر لە مـاڵی دایەگـەورەمەوە دوورنین، زوو سەردانی یەکـتری دەکـەین. بە تایبەتیش دایەگـەورەم زوو زوو سەرمان ڵێدەدات. زۆر ئێمەی خۆشدەوێت.. هەر بە (کچە جوانەکەم ) ناوم دەبـات. من و دایکم و […]


کورد و داربەڕوو لە نیشتمانێکدا! سازمانی خه‌بات کوردستانی ئێران\nكورد وەكوو نەتەوەیەكی دیار و كاریگەری خۆرهەڵاتی ناوەراست، مێژووی شارستانیەتی دەگەڕێتەوە بۆ زیاتر لە 3000 سێ هەزار ساڵ لەوە پێش، وەكوو مێژوو ناسان ئیشارەی پێ دەكەن مەنزڵگەی نەتەوەی كورد زنجیرە شاخەكانی زاگرۆس بووە و زۆرجار بە زاگرۆس نشینەكان نێوی هاتووە. نەتەوەی كورد خاوەن یەكەم ئەزموونی دەوڵەتدارییە بە ناوی "ماد" و لە دوای مادەكانیش خاوەن خۆبەرێوەبەری بووە لە ناوچەكانی خۆی و هیچ كات ئامادە نەبووە نیشتمانەكەی تەسلیمی هێزی داگیركەر بكات، بەڵکوو نیشتمان، كەلتوور و شارستانیەتی خۆی پاراستووە\nلەگەڵ ئەم نەتەوە دێرینەدا، جۆرە دارێكی جوان و بەسوود لەسەر خاكی پیرۆزی کوردستان بەدرێژایی ئەم مێژووە ماوەتەوە كە لە كاتی هێرشی داگیركەراندا پشتی كوردی بەرنەداوەو سەركەش و بەسام و هەیبەت لە لوتكەی شاخ و دۆڵەكانی ئەم نیشتمانەدا ماوەتەوەو سینگی بە دڵی خاكەوە ناوەو نە بە سوتان و نە بە بڕین، نەیانتوانیوە لەناوی ببەن، و لە دوای هەر كارەساتێكی كە بەسەریدا هێنرابێ سەر لە نوێ قورس و قائیمتر لەپێشوو ژیاوەتەوە، باڵای كردووەو هەڵكشاوە.\nلەسەر داربەڕوو دەگوترێ لەوەتی شاخ و كێوەكانی كوردستان هەیە داربەڕووی لێ دەڕوێ، هەر بۆیە زۆر جار كورد بە داربەڕوو دەشوبهێندرێ یان دەوترێ كۆچی كورد لەگەڵ كۆچی داربەڕووەكانە! لەگەڵ ئەو ڕستە جوانانەدا گیاناسانیش شاهیدی بۆ دەدەن و دەڵێن تەمەنی ئەم دارە لە 500 بۆ 2000 ساڵە.\nداربەڕو و لێڕەوارەكان بوونە جێگەی حەوانەوەی تێكۆشەران و پارتیزانانی كورد لە كۆن تا ئێستاو هاونیشتمانانی كوردستان كەڵكی جیاجیایان لە دار بەڕوو وەرگرتووە، هەم لە دار و گەڵاكەی و هەم لە بەرەكەی، واتە بەڕوەكە.\nزانایانی ژینگە لەوە زیاتر دەرۆن و باس لەسەر لایەنە بەسوودە ژینگەییەكانی داربەڕوو دەكەن و دەڵێن:\nداربەڕو كاریگەری زۆری لەسەر هەوا و خاك هەیە. ئەویش لە رێگەی هەڵمژینی كانزا و پێكهاتە زیانبارەكانی ناو خاك و كەڵكیان لێوەردەگرێ بۆ پێویستیە ئۆرگانیەكانی خۆی، هەروەها رێگە دەگرێ لە ڕاماڵینی خاك، بەتایبەت لە شاخ و كێوەكان و بە هۆی ریشەی زۆر و بەربڵاو، هاوكات بە گەڵا پان و زۆرەكەی رێگە لە لێزمە باران دەگرێ خاك بشواتەوە و ڕای ماڵێ.\nدار بەڕوو بە سەرچاوەی خۆراك بۆ گیانلەبەران و باڵندەكان دادەنرێ، ئەوەش بەو مانایە كە لەو ناوچانەی داربەڕووی لێ بێ كۆمەڵێكی زۆری گیانلەبەر و باڵندە دەحەوێنەوە.\nداربەڕوو یەكێكە لەو دارانەی لە دوای بڕینەوەو سوتان زۆر بەخێرایی دەژیێتەوە و هەڵدەداتەوە. هەروەها یەكێكە لەو دارە كەم وێنانەی لەگەڵ گۆڕانی كەش و هەوادا زوو خۆی دەگونجێنێ بەتایبەت لە وشكە ساڵی و گەرمادا.\nبە لە بەرچاو گرتنی ئەو تایبەتمەندیانە دەکرێ بوترێ "بەروو " هێما و سەرچاوەی خێر وبێر، پتەوی و قایمی، ئاوەدانی و زیندوویەتی، پارێزگاری و پشتیوانی دێتە ئەژمار و لە شوناسەکانی جوڵانەوەی رزگاریخوازی نەتەوەکەمان نزیکە و ئیلهام بەخشی بەردەوامی لەسەر تێکۆشانێکی بێ وچانی پۆڵایینە لە بیرو هزری هەر تاکێکی کوردستان.\nبەم پێیە پێویستە ئێمەی كورد بۆ پاراستنی ژینگەی وەڵاتەكەمان لە هەر كاتێكی دیكە زیاتر خەم لە هاوڕێی دێرینی نەتەوەو نیشتمانەکەمان بخۆین و هەڵمەتەكانی چاندن و پەرەپێدانی داربەڕو لە کوردستاندا زیاتر و بەرفراوانتر بكەین. بەتایبەت لە ئێستادا كە رژیمی ئاخوندان لە هەر سەردەمێكی دیكە زیاتر هەوڵ بۆ فەوتاندنی دارستانەكان و تێكدانی ژینگەی كوردستان دەدا.\nبا لە ساڵی ١٤٠٠ی هەتاوی، چاندن و پاراستنی داربەڕووەكان بکەینە ئەركێكی نەتەوەیی و نیشتمانی خۆمان و بە چاندن و پەرەپێدانی ئەم دارە بە پیت و بەرەکەتە، ژینگە و نیشتمان بپارێزین!\nڕێکه‌وت: 2021-03-17 07:05:24


زایینی: ٢٨-٠٨-٢٠١٣ - هەتاوی: ١٣٩٢/٠٦/٠٦ - ١١:٠٢ تاران قه‌باره‌ی فۆنت:\nكوردستان میدیا: فێستیڤاڵی كولتورە جۆراوجۆرەکان بە بەشداریی ئەدیبان و گرووپە موزیكەكانی هەر چوار بەشی كوردستان لەشاری رانیە دەستی پێكرد.\nسێهەمین فێستیڤاڵی كولتورە جۆراوجۆرەکان بە بەشداری هونەرمەندانی هەر چوار بەشی كوردستان، میوانانی بیانی و لایەنگرانی هونەر لەشاری رانیە، رێكەوتی ٥ی خەرمانان دەستی پێكرد و بۆ ماوەی دوو رۆژ بەردەوام دەبێت.\nئەو فێستیڤاڵە لەلایەن سەنتەری رایەڵ كە ناوندێكی فەرهەنگی ـ رۆشنبیرییە بەڕێوە دەچێت.\nگرووپی موزیكی "ژیوار" لە سنە بە سەرپەرستی "ژیوار شێخولئیسلامی" و گرووپی ''ژێ''ی مەهاباد لەو فێستیڤاڵەدا بەشدارن.


نیهاد جامی رۆمانێك له‌باره‌ی 16ی ئۆكتۆبه‌ر بڵاو ده‌كاته‌وه\nنیهاد جامی: خه‌ڵكی ئۆكتۆبه‌ر وه‌ك مانگی قاره‌مانی ده‌بینێت، بۆ ئێمه‌ی كه‌ركووكی فرۆشتنی شاره‌كه‌مان بوو\n"ئه‌و ده‌مه كه مناڵێكی هه‌رزه‌ی سه‌ره‌تای ته‌مه‌نیت و شاگه‌شكه ده‌بیت ئه‌و پیاوه ئه‌فسانه‌یییانه ده‌بینیت، خه‌ون ده‌بینیت خێرا گه‌وره بیت، وه‌ك ئه‌وان ببیت به به‌شێك له‌ناو شۆڕش. ئێسته دڵشادی كه ته‌مه‌ن بواری نه‌دای به‌شداری له‌گه‌ڵ ئه‌وانه بكه‌یت. كه هێشتا میراتی باوك به‌ش نه‌كرابوو كوڕه‌كان شه‌ڕیان له‌سه‌ر دۆڕاندنی خه‌ونی ئێمه ده‌كرد".\nله لاپه‌ڕه‌ی یه‌كه‌می رۆمانی "له ئۆكتۆبه‌ردا كوژرام" خوێنه‌ر چاوی به‌م په‌ره‌گرافه ده‌كه‌وێت، یه‌كسه‌ر ده‌زانێت بابه‌تی سه‌ره‌كیی رۆمانه‌كه، دزرانی خه‌ونه، شكاندنی خه‌یاڵه، یان دواجار ئه‌و دیارده‌یه‌یه كه له سه‌ده‌ی 21 ناسراوه و ناوی لێ نراوه "دزینی شۆڕش". ئه‌م دیارده‌یه وا ده‌كات ئه‌و كه‌سه‌ی رۆژگارێك خه‌ونی به شۆڕش بینیوه و خولیای شۆڕشگێڕیی هه‌بووه، خۆشحاڵ و دڵشاد بێت به‌وه‌ی خه‌ونه‌كه‌ی نه‌هاتووه‌ته دی، چونكه به‌شێك نه‌بووه له‌م كرده‌یه‌ی به شۆڕش ناسراوه، ئه‌نجامه‌كه‌یشی تاوانێك بووبێت، تاوانێك كه تاكه‌كه‌سی نییه تا زیان به‌ر تاكه‌كه‌س بكه‌وێت، به‌ڵكو تاوانێكه نه‌ته‌وه‌یه‌ك سه‌دان هه‌زار خه‌ڵك به‌رباد ده‌كات.\nرۆمانی "له ئۆكتۆبه‌ردا كوژرام" له نووسینی نیهاد جامی. جامی دوای چه‌ندان ساڵ نووسین له بواری شانۆ و ره‌خنه‌ی شانۆیی و ژانره‌كانی تری ئه‌ده‌ب، ئه‌مجاره رۆمانێك ده‌نووسێ و رۆمانه‌كه‌یش له‌لایه‌ن ده‌زگه‌ی رۆژنامه‌وانی "وشه"وه چاپ و بڵاو ده‌كرێته‌وه، ژماره سێی له زنجیره‌ی كتێبه بڵاوكراوه‌كانی "وشه"ی پێ ده‌درێت.\nهه‌رچه‌نده رووداوی ئۆكتۆبه‌ر خیانه‌ت بوو، خیانه‌تیش بۆ قوربانییه‌كان هیچ چێژێكی نییه، به‌ڵكو به پێچه‌وانه‌وه‌وه "قێزه‌ونه"، به‌ڵام ئه‌م كتێبه‌ی نیهاد جامی، به به‌كارهێنانی كۆمه‌ڵێك ته‌كنیك و فانتازیا و زمانێكی تایبه‌ت به نیهاد جامی خۆی، وا ده‌كات خوێنه‌ر له خوێندنه‌وه‌ی رۆمانه‌كه هه‌ست به چێژێك بكات، وێڕای رقه‌كه‌ی بۆ "شكست و دۆڕان و خیانه‌ت".


فەلسەفەی ڕەمەزان ڕەمزی ژیانە!\nسەردێر و بەردێری رەمەزان لە نێو خەڵکی حەوام برسی بوون و خودا پەرستیە، بەڵام لە فەرهەنگی ئولیل الابصار زۆر لەمە پر ماناتر و هزر بەخشترە بۆیە بەچەند سەرە قەڵەمێک هەندێکیان دەخەمە ڕوو.\n۱ـ بەر لە بەتاڵ بوونی گەدە داوای بەتاڵکردن گیرفانە پڕ و پوختەکان دەکات بۆ گیرفانە خاڵی و چۆڵەکان بۆ ئەوەی هاوسەنگی ئابووری دەستە بەر ببێ چینایەتی و فیرعەونایەتی لە خاچ بدات، دیاردەی هەژاریش لە سێدارەبدات و ئابوری گشتی ببوژێتەوە.\n۲ـ رەمزێکی تریش بەتاڵ بوون گەدەیە، بۆ ئەوەیە گەدەی هەژارانمان بیربکەوێتەوە، ئەمەش مانا بەخشە بە بەخشندەی زیاتر بەمەش مرۆڤایەتی چەکەرەی ژیری و ویژدان دەکات، دەستە نوقاوەکان واڵادەکات، گەدە بەتاڵەکان پڕدەکات.\n۳ـ تەندروستی دەپارێزێت، مرۆڤە سەرکەش و دژ بەلاشەکان کۆنترۆڵیان دژ بە مادە مودمینەکان و خو گرەکان دەکەوێتە دەستی خۆیان بەمەش لاشە دوردەکەوێتەوە لە مادە ژەهرینەیەکان کە سەرەنجامی زۆرێک لە نەخۆشیەکان و کوژەریشن ۱۰۰٪.\n٤ـ تەوازونی لاشە ڕادەگرێت، چونکە لاشەی مرۆڤ بەبوونی چەندین مادە پێکهێن پێکهاتووە، زیاد بوونی ئەم مادانەش زیان لە لاشە دەدەن و کەمیشیان بەهەمان شێوەیە بۆیە لەم سەردەمی ئێمە زیاتر پێویستیمان بە کۆنترۆڵی جۆری مادەکانە ڕەمەزانیش دەروازەیەکی حەتمی کوالێتی کۆنترۆڵە.\n٥ـ رجێمێکی زۆر سود بەخشە بۆ گشت لاشە، چونکه وا دەکات کەرشی ورگ و چەوری خوێن ڕادەماڵێ بە شێوەیەکی زۆر دەگمەن، کە ئەمەش لە لێکۆڵینەوە تەندروستیە گشتیەکانی جیهان سەلمێندراوە.\n٦ـ مێشک و لاشە ئارام دەکات بەمەش خۆی وەک دکتۆرێکی دەروونی دەردەکەوێت چونکە گەر سەیر و سەردانێکی دادگایەکان بکەین دەبینین شەر و شکایەت و دەسبەردانی خێزانیش زۆر زۆر کەمترە گەر بڵێم لە هەندێک شوێن هەر نایهێڵێت درۆم نەکردووە بۆیە رەمزە ڕەمەزان بۆ ژیان.\n۷ـ پەرستشەکان بە جۆش دەبن و خیانەت و خراپەکان دادەمرکێنەوە، بەمەش مزگەوت و کۆرەکان جمەیان دێت، بەمەش دڵە مردوەکان زیندوو دەبنەوە، نەخۆشەکان چارەدەبن و بۆگەنەکان بۆنداردەبن، گومرایەکان راستەرێ دەبنەوە.\n٨ـ ڕەمەزان ڕەمزی کۆمەڵایەتی بوونە، چونکە خەڵکی دڵ بریندار بەرامبەر بە بەرامبەریان سارێژ دەبن و دوژمنەکان دەبن بەدۆست و هەژار و دەوڵەمەند دەبنە هاورێ و ناخۆشیەکان دەبنە خۆشی و سۆز و بەزەی چەکەرە دەکات.\n۹ـ تاقیگەیە بۆ نەخۆشیەکان، چونکە زۆرێک لە نەخۆشەکان نەخۆشیەکەیان شاراوەیە، بەڵام لە ڕەمەزان دەردەکەوێت، ئەمەش سودی ئەوەیە بەر لەوەی بەتەواوی خراپ ببێ لە بێ ئاگاییان، ئاگاداردەکرێنەوە و تێستی دیاری کردنی نەخۆشیەکانە۱۰۰٪پێدەدرێ بۆ ئەوەی پەلە بکەن لە چارەسەری بۆ نمونە بەردی کلیە.\n۱۰ـ پلە و پایە و رێز و شکۆ هەر لەم دونیایە و لە دونیایەکەی تر لە ڕووی جەستەی و دەروونی بۆ گشت ڕوانین و حەزەکانی مرۆڤ بەدیدێنێ و بەهەشتی خۆشی لە جەژندا بەدی دەکرێت لەم دونیایە بەهەشتی ئەبەدیش لە دوایی بەدەست دەهێندرێت، بۆیە فەلسەفی رەمەزان ڕەمزی ژیانە.


بایگانی‌های جلیل آهنگرنژاد - سایت بلوط\nخانه / جلیل آهنگرنژاد\nصدای ادبیات کوردی باید به گوش مردم برسد! / جلیل آهنگرنژاد\nاز شعر کوردی که حرف می‌زنم از چه حرف می‌زنم؟! بگذارید تقلیدی کرده باشم از نام کتاب«از دو که حرف می‌زنم، از چه حرف می‌زنم» از موراکامی بزرگ که «مجتبی ویسی» عزیز آن را ترجمه کرده و از ترجمه‌های «کافکا در ساحل» و «جنگل نروژی» هم شیواتر است. از ادبیات کوردی که حرف می‌زنیم، […]\nمه‌ردم ماڵ که‌ن ئیمه ماچگانی / جه‌لیل ئاهه‌نگه‌رنژاد\nله سات هه‌یشت شه‌وه‌کی که‌مێگ ڕه‌ێ بۊیه. سوار ئسنه‌پ بووم ک بڕه‌سمه رووژنامه‌ێا. تووزێگ وه‌فر نیشتێه‌سه سه‌ر ڕێیه‌گانه‌و. که‌ێف خوه‌شیێگ که‌یم و راننده سه‌ر باس هه‌ڵته‌کنێ: «نیه‌زانم مه‌ردم چوه باێه‌س بکه‌ن له ده‌س گرانی؟ هه‌ر رووژ ک خوه‌ر هڵاێ، قیمه‌ته‌یل تازه سه‌ر هڵاڵن و…» ئه‌و قه‌ره له‌ێ باسه‌یله ئه‌ژنه‌فتمه ک دی گشتێ تکرارییه‌و بۊیه. […]\nبەیانیه‌ێ لێژنەێ داوەرەیل خڵات بەڕۊ (به‌ش چیرووک)\nهاوڕێان..! لە دنیاێ خالی لە ئەخڵاق و مانا و پڕاوپڕ لە بێ نرخی و ئبتزاڵ ئمڕوژ، ئەدەبیات دەرفەتێگە ک ئیمە بوەێد وە ناو فکر ئەو چێشتەیلە ک لە کیسمان چێنە و لە جەهان ئمڕوژ، جاێان خالیە. ئەدەبیات وەرز هاوبەش ئەزموونەیل ئاێەمەیلە، لە سەردەمێ ک تکنولوژی و جەنگ و زێادەخوازی، مروڤاێەتی لەت لەتەو کردێە. کوومەڵگاێگ […]\nبەیانیە لێژنەێ داوەرەیل خڵات بەڕۊ (به‌ش شێعر)\n«ئەدەبیات هەمیشە وە دەنگەیل تازەی نیاز دێری تا عەڵاقەمەنەیل جەدیدی ئڕا خوەی بۊنێگەو . شێعریش له ئەندیشەی بەرز و هممەت بڵێن زاێگ و لە بیر و باوەر قۊل شاعێرەیل لە لاپەڕەی دەفتەر مێژوو و خاترات بەشەر سەبت بووگ. شاعێرەیل گەورای وڵاتمان لە دڵ خەڵک جییەوکردنە. ئەرک سەر شان ئیمەس کە ئەی روبار شێعرو ئەدەبە وە […]


هەواڵی جیهان – پەڕە 30 – Standard Kurd\nبۆ جاری دووەم بنکە سەربازییەکانی ئەمریکا لەعێراق بەکاتوشا دەکرێنە ئامانج\nلەلایەنستاندار Posted on كانونی یه‌كه‌م 6, 2019 406 0\nستاندەر شەوی ڕابردوو لەرێگەی دووکاتوشاوە بنکەیەکی سەربازی ئەمریکا کرا ئامانج، بەگوێرەی راپۆرتێکی شانەی ئەمنی عێراق شەوی رابردوو بنکەی ئاسمانی بەلەد کە هێزەکانی ئەمریکا لەخۆ دەگرێت، بەدووکاتوشا هێرشی کراوەتە سەر، بەڵام هیچ زیانێکی گیانی لەئاماکامی هێڕشەکەدا نەبووە، هێرش کردنەسەر بنکەی “بەلەد”…\nئەمریکا: ئێران تێوەگلاوە لەکوشتنی سەدان هاوڵاتی خۆپیشاندەر\nلەلایەنستاندار Posted on كانونی یه‌كه‌م 6, 2019 389 0\nستاندەر نێردەئەمریکا بۆ کاروباری ئێران ئاشکرای دەکات: لەخۆپیشاندانەکانی ئەم دوایەی ئێران، ئەو وڵاتە تێوەگلاوە لەکوشتنی سەدان هاوڵاتی خۆپیشاندەر، برایان هۆک نێردەی ئەمریکا بۆ کاروباری ئێران ئاشکراشی دەکات: ده‌سه‌ڵاتدارانى ئێران سه‌دان هاووڵاتیان له خۆپیشاندانه‌كانى ئه‌مدواییه‌ى ئێران كوشتووه و ئه‌و كارانه‌شى كه‌دژى خۆپیشانده‌ران…\nلەلایەنستاندار Posted on كانونی یه‌كه‌م 5, 2019 363 0\nستاندەر مارک ئیسپەر وەزیری بەرگری ئەمریكارایگەیان: هیچ بەرەو پێشچوونێك لە گفتۆگۆكانمان لەگەڵ توركیا لەسەر سیستەمی بەرگری(s400) ڕووینەداوە، وتەکانی وەزیری بەرگری ئەمریکا لەکاتێکدایە لەئێستادا تورکیا نزیک دەبێتەوە لەکڕینی سەکۆی تری موشەکی ئیس ٤٠٠ روسی و دورکەوتنەوەی لەکڕینی ئیف ٣٥ ئەمریکی. وەزیری بەرگری…\nخۆپیشاندەرانی شاری ناسریە: بێزارین لەحوکمی شیعە و دەمانەوێت ئەمریکاحوکمان بکات\nلەلایەنستاندار Posted on كانونی یه‌كه‌م 5, 2019 521 0\nستاندەر دوێنێ چوارشەم لەشاری ناسریەی ناوندی پارێزگای زیقار، خۆپیشاندانی فراوانی هاوڵاتیانی ئەو شارە بەڕێوەچوو، خۆپیشاندەران ۲٥ تابوتیان بەناو ناوەندی شارەکە سوڕاندەوە،وەک هێمایەک بۆ ۲٥ کوژراوی خۆپیشاندانەکانی هەفتەی رابردوی ئەوشارە، بەگوێرەی زانیاریەکان خۆپیشاندەرانی ناسڕیە بەدەنگێکی بەرز هاواریان کردووە کەلەحوکمی شیعە بێزارن…\nهاوپەیمانیەتی فەتح لەڕێگەی فشارەوە داوای پۆستی سەرۆک وەزیران دەکەن\nلەلایەنستاندار Posted on كانونی یه‌كه‌م 4, 2019 591 0\nستاندەر هاوپەیمانیەتی فەتح بەسەرۆکایەتی هادی عامڕی فشار لە سەڕۆک کۆماری عێراق دەکات بۆ ئەوەی هاوپەیمانیەتی فەتح ڕابسپێردرێت بۆ پێشکەشکردن کاندیدی سەرۆک وەزیران . سەرچاوەیەک بۆ پێگەی “الغد برس” ئاشکرای کردووە کە لەلایەن هاوپەیمانیەتی فەتح بەسەرۆکایەتی هادی عامڕی زەخت لە دکتۆر…\nلەلایەنستاندار Posted on كانونی یه‌كه‌م 4, 2019 2558 0\nستاندەر ڕۆژبەرۆژ نیەتی راستەقینەی خۆپیشاندەرانی عیراق دەردەكەوێ ، لە ئیستادا دوو داواكاری نوێیان بەرزكردوە ،یەكیان ئەو سزاو دادگاییەی بۆ گەندەلكارانی عیراق بەرپا بوە داوا دەكەن سەركردەكوردەكانیش بگریتەوە ،بەتایبەتی ئەوانەی لەگەندەلی زۆر گەورە ئالاون ، ناوی كەسی یەكەم ودوەمی هەردوو حزبی…\nلەلایەنستاندار Posted on كانونی یه‌كه‌م 3, 2019 1100 0\nستاندەر ئەمڕۆ ئەردوگان بەرلەبەڕیکەوتنی بۆ لەندەن بەمەبەستی بەشداری کردن لەکۆبوونەوەی باڵای ئەندامانی هاوپەیمانیەتی باکوری ئەتڵەسی(ناتۆ) رایگەیاند: ئه‌و هه‌ڕه‌شانه‌ی له‌سه‌ر توركیا هه‌یه، وا پێویست ده‌كات رێكخراوی ناتۆ خۆی نوێ بكاته‌وه، ئەردوگان دەشڵێت: هیوادارین هاوپه‌یمانی باكووری ئه‌تڵه‌سی له شه‌ڕی به‌ره‌نگاربوونه‌وه‌ی (تیرۆر) هاوكاریی…\nلەلایەنستاندار Posted on كانونی یه‌كه‌م 2, 2019 كانونی یه‌كه‌م 2, 2019 2652 0\nستاندەر فائیق شێخ عەلی ئەندامی سەربەخۆی ئەنجومەنی نوێنەرانی عێراق لەتویتەر نوسیویەتی ئەوانەی کۆنتڕۆڵی عێراقیان کردووە ئەمڕۆ کۆبونەتەوەو ناوی سێ بەربژێریان داوە بە قاسم سلێمانی بۆ ئەوەی یەکێک هەڵبژێرێ و دواتر بینێرێت بۆ سەرۆک کۆمار بۆ ڕاسپاردنی و دواتر دەنگدانی لەلایەن…\nتورکیا نزیک بۆتەوە لەکڕینی ژمارەیەکی تری سەکۆی نوێی موشەکی ئێس ٤٠٠ی روسی\nلەلایەنستاندار Posted on كانونی یه‌كه‌م 2, 2019 502 0\nستاندەر ئەلیکساندەر میخێف بەڕیوەبەری گشتی لەدامەزراوەیەی هەناردەکردنی چەکی روسی رایگەیاندووە: ئامادەین گەڕیكی تری سەکۆی موشەکی ئێس ٤٠٠ بەتورکیا بفرۆشین، بەگوتەی ئەلکساندەر ساڵی داهاتوو تورکیا سەکۆی نوێی موشەکی ئێس ٤٠٠ روسی لەروسیا دەکرێت. کڕینی ژمارەیەکی تری سەکۆی موشەکی ئێس ٤٠٠ی روسی…\nئێران ئەمریکا تۆمەتبار دەکات بەگەڕاندنەوەی حیزبی بەعس بۆسەر دەسەڵاتی عێراق\nلەلایەنستاندار Posted on كانونی یه‌كه‌م 2, 2019 641 0\nستاندەر یاریدەدەری سەرۆکی پەرلەمانی ئێران، ئەمریکا تۆمەتبار دەکات بەگەڕاندنەوەی حیزبی بەعس بۆسەردەسەڵاتی عێراق، ئەمیرعەبدوللهیان یاریدەدەری سەرۆکی پەرلەمانی ئێران بۆکاروباری نێودەوڵەتی لەمیانەی لێدوانێکیدا بۆ رۆژنامەنوسانی وڵاتەکەی لەتارانی پایتەخت رایگەیاندووە: ئەمریکا ئامنجیەتی حیزبی بەعس بگەڕێنێتەوە بۆسەر دەسەڵات لەعێراقدا، یاریدەدەرکەی سەرۆکی پەرلەمانی ئێران…\nPage 1 … Page 29 Page 30 Page 31 … Page 60\nPosted on حوزه‌یران 10, 2020 0 2547\nPosted on حوزه‌یران 15, 2020 0 5782\nPosted on حوزه‌یران 20, 2020 0 340\nPosted on حوزه‌یران 27, 2020 0 1180\nPosted on ته‌مموز 1, 2020 0 20457


وەزیری دارایی عێراق: رێژەی باج زۆر کەمە، بەڵام هاووڵاتییان رێگە بە زیادکردنی نادەن – SNN\nHome›ڕۆژهەڵاتی ناوەڕاست›وەزیری دارایی عێراق: رێژەی باج زۆر کەمە، بەڵام هاووڵاتییان رێگە بە زیادکردنی نادەن\nوەزیری دارایی عێراق رایگەیاند، دەبوایە ئێمە هەشت ترلیۆن دینارمان لە داهاتی باج بۆ بگەڕایەتەوە لەكاتێكدا كە تەنها یەك ترلیۆنمان بەدەستهێناوە، ئەوەش بەهۆی چاولێپۆشی و لێخۆشبونەوە.\nعەلی عەلاوی، بە ئاژانسی هەواڵی عێراقی رایگەیاند: كە هاووڵاتیان قبوڵی ئەو باجانە ناكەن چونكە رەنگە پاساوێكی خۆیان هەبێت وەك ئەوەی كە دەوڵەت خزمەتگوزاری پێویستیان پێشكەش ناكات، بۆیە دەبێت ئاستی باجەكان پەیوەندیدار بێت بە ئاستی خزمەتگوزارییەكان و كوالێتییانەوە.\nئاماژەی بەوەشداوە: لەماوەی ساڵ و نیوێكدا عێراق لە بودجەی تەقلیدییەوە دەگوازنەوە بۆ بودجەی بەرنامەدار، رونیشیكردەوە، رێژەی باج زۆر بەرز نییە بەڵام هاوڵاتیان قبوڵی ناكەن بەهۆی ئەوەی خزمەتگوزاری پێویستیان نییە.\nعەلاوی بە وتی، دەستمان كردوە بە كاركردن لەسەر بودجەی ساڵانی 2021 بۆ 2023، بەڵام ئەوە كارە سەرەكییەكە نییە، چونكە وەزارەت لە ئێستادا ناتوانێت بەشێوەیەكی گشتی جێبەجێی بكات، پێدەچێت تاوەكو یەك ساڵ و نیو كۆسپیان بێتەڕێ تا بتوانن لە بودجە تەقلیدییەكەوە بگوازانەوە بۆ بودجەیەكی بەرنامەدار.\nوەزیری دارایی رونیكردۆتەوە، ئەو داهاتەی لە باجەكانەوە بەدەستدێت، ناڕاستەوخۆیە و رێژەیەكی زۆر كەم لە سەرچاوەی دارایی دەوڵەت پێكدەهێنێت و چونكە رێژەی باج بەرز نییە بە بەراورد بە هەر دەوڵەتێكی تر.\nئەنجوومەنی وەزیران ئەمڕۆ لەبارەی دابەشکردنی مووچە کۆدەبێتەوە\nهاوسەرەکەی موجیزە ئاسا رزگاری بووە.. وردەکاریی کوژرانی زانا ئەتۆمییەکە ئاشکرا بوو


ئەو سێ هاووڵاتییە کوردە، ناوەڕاستی مانگی ڕەشەممەی ساڵی ٩٣، لە لقی یەکی دادگای ئینقلابی شاری مەهاباد، بە سەرۆکایەتی دادوەر "ئەحمەد جەوادی کیا" بە تۆمەتی "ئەنجامدانی تەقینەوە" و " ئەندامبوون لە یەکێک لە حیزبە کوردییەکانی ئۆپوزسیونی حکوومەتی ئیسلامیی ئێران" بە ئێعدام مەحکووم کراون.\nماوەیەک پێش ئێستا یەکێک لە هاوڕێ خوێندکارەکانی سابیر شێخ عەبدوڵڵا بە هەواڵنێری کوردپای راگەیاند؛ "دۆسیەی سابیر شێخ عەبدوڵڵا کەوتە ژێر دەستی وەزیری ئیتلاعات و راستەوخۆ بووە قوربانیی ئەو ناوەندە ئەمنییەی حکوومەتی ئیسلامیی ئێران، ئەوەش لە کاتێکدایە کە سابیر لەو تەقینەوەیە ئاگاداریش نەبووە".\nپێشتر، کەس و کاری ئەو سێ هاووڵاتییە کوردەی خەڵکی شاری مەهاباد رایانگەیاندووە، کە کوڕەکانیان لە ماوەی دەستبەسەریدا لە گرتنگەکانی وەزارەتی ئیتلاعات، بە مەبەستی وەرگرتنی "دانپێدانانی تەلەفزیۆنی"، بە توندترین شێوە ئەشکەنجە کراون.\nسه‌رچاوه http://www.kurdpa.net/sorani به‌سته‌ری بابه‌ت http://www.kurdpa.net/sorani/dreje/76333


👫 محەمەد وەلی کەسایەتییەکان\n📅 کاتی تۆمارکردن Sep 20 2017 7:54PM\nکامێرامانی ڕۆژنیوز. [ زۆرتر... 👁] ✖ ✖ 0 1 ✔ 64% ✍ هـ.ب. 20-9-2017 19:54:08\n👫 نورەدین ئەدهەم محەمەد وەلی کەسایەتییەکان\n📅 کاتی تۆمارکردن Jan 5 2018 8:12PM\nناوی دایک: نێرگز عەلی لەدایکبووی: 1962 ماوەی 380 [ زۆرتر... 👁] ✖ ✖ ✖ 0 0 ✔ 78% ✍ هـ.ب. 5-1-2018 20:12:37\n✌ هادی حەمید محەمەد وەلی ساڵەیی شەهیدان\n(پێشمەرگەی پ. د. ک - دیبەگە/ مەلاقەرە/ ١٩٣٢)، لە س [ زۆرتر... 👁] ✖ ✖ ✖ 0 0 ✔ 68% ✍ هـ.ب. 5-10-2014 10:14:58


له هه‌ولێر كه‌سێك به‌هۆى دزینى ماتۆرسكیل ده‌ستگیر كرا\nسەرەتا › باسنیوز › له هه‌ولێر كه‌سێك به‌هۆى دزینى ماتۆرسكیل ده‌ستگیر كرا\n2019/07/31 | 13:40\nبه‌ڕێوه‌به‌رایه‌تیی پۆلیسى هه‌ولێر ڕاگه‌یاندراوێكى بڵاو كرده‌وه و تێیدا باس له‌وه ده‌كات، له هه‌ولێر كه‌سێك به‌هۆى دزینى ماتۆرسكیل ده‌ستگیر كرا.\nئه‌مڕۆ چوارشه‌ممه 31/7/2019، به‌ڕێوه‌به‌رایه‌تیی پۆلیسى هه‌ولێر ڕاگه‌یاندراوێكى له په‌یجى فه‌رمیی خۆى، له تۆڕى كۆمه‌ڵایه‌تیی (فه‌یسبووك) بڵاو كرده‌وه، تێیدا هاتووه: "ئاگادار كراینه‌وه به بوونى ڕووداوێکی دزیکردن لە گەڕەکی (باداوە)ى هه‌ولێر، دوای کۆکردنەوەی زانیاری، توانیمان ناسنامەی تۆمەتبار ئاشکرا بکەین و دەستگیری بکەین".\nباس له‌وه‌ش كراوه، تۆمەتبار بەناوی (د، ع، ع) تەمەن 21 ساڵ دوای دەستگیرکردنی دانی نا بە تاوانەکەیدا، کە ماتۆرسكیلێكى دزیوه، هەروەها لەکاتی دەستگیرکردنی، بڕێک ماددەی هۆشبەری لە جۆری جگەرەی جامایکی و کریستاڵ لا بووه".\nپۆلیسى هه‌ولێر ئه‌وه‌شى خستووه‌ته ڕوو، پەڕاوی لێکۆڵینەوەی بۆ ڕێک خرا و ڕەوانەی بەردەم دادوەر کرا، دادوه‌ریش بڕیاری دا بە بەندکردنی تۆمەتبار بەپێى ماددەی 444 لە یاساى سزادانى عێراقى.\nبەڤیدیۆ.. ببینن چۆن زارەکە هەڵدەداو چەندی بۆ دەردەچیت؟


Dr. Zana Qasab - بنەماکانی دەروندروستی, ژیانت ڕێکبخە\nبەردەوام زانیاری وەربگرە لەسەر خول و سیمینارەکانم / پزیشکی دەروونی\nبەخێربێیت بۆ خزمەتگوزاری ڕاهێنان Coaching\nلەم بەشەدا ئەم بابەتانە هەیە\nخولی ئۆنڵاینی تۆمارکراو\nخشتەی خولەکانی داهاتوو\nسودەکانی خولی ئۆنڵاین\nلیستی خولەکان / بنەماکانی دەروندروستی\nخولە ئۆنڵاینەکان تایبەت بە پەرەپێدانی کەسی ١\nخولی ئۆنڵاینی بەڕێوەبردنی کات\nڕێكخستنی كات و به‌ڕێوه‌بردنی , دانانی پلانی ڕۆژانه و جێبه‌جێكردنیان و چه‌ندان تەکنیکی دی\nبنەماکانی دەروندروستی و ژیانێکی بەرهەمدار\nلەم خولەدا وەڵامی ئەم پرسیارانەشمان داوەتەوە:\nچۆن ڕاددەی دەروندروستی خۆم بزانم؟\nئایا من تاکێکی دەروندروستم؟\nکارتێکەر ە ئەرێنی و نەرێنێکانی دەروندروستی چیین؟\nچۆن هاوسەنگی دەرونیم ڕابگرن لەگەڵ جەنجاڵی ژیاندا؟\nئایا پێویستم بە پزیشکی دەرونی هەیە؟\nلەکەی دەرومی(Stegma) چییە؟\nچۆن خۆم بپارێزم لە نەخۆشییە دەروونییەکان بپارێزم؟\nلەگەڵ پلانێکی کرداری بۆ پەرەپێدانی دەروندروستی خۆت کە زیاد لە ٣٠ کتێب و سیمینار و خولی پێشنیارکرداو لەخۆدەگرێت، هەروەك لە خولەکەدا چەندین پێوەر دانراوە.\nباشترین نمونە بە لە خۆت\nهەر شتێك بەکاربێنین دەبێت بزانین چییە و چۆن بەکاردێت تا زۆرترین سودی لێببینین، خولی باشترین نمونە لە خۆت ئاشنات دەکات بە کۆمەڵێك هەنگاوی کرداری و زانستیانە تاوەکو خۆت بناسیت و توانکانت بەرەوە پێش ببەیت بزانیت لە ئاستە جیاوازەکانی تەمنتدا چۆن کاردەکەیت و زۆرترین سود لە تواناکانت ببینیت تا ببیتە باشترین نمونە لەخۆت .\nڕاهێنان / coach\nوۆرکشۆپی نهێنیه‌كانی هونه‌ری ده‌ربڕین\nنهێنیه‌كانی هونه‌ری ده‌ربڕین له ڕێگه‌یه ده‌توانیت ئه‌و په‌یامه‌ی كه له ناختدایه و له بیركردنه‌وه‌تدا بیگه‌یه‌نیت به به‌رامبه‌ره‌كه‌ت چونكه وتاردان و پێشكه‌شكردنی سیمینارێك بریتییه له قسه‌كردن له‌گه‌ڵ ناخ و ده‌رونی به‌رامبه‌ره‌كه‌ت، فێربونی ڕێگاكانی زاڵبوون به‌سه‌ر خود و ئه‌و دوودڵی و ترسه‌ی كه له كاتی قسه‌كردندا هه‌مانه بۆ به‌رامبه‌ر، زانینی چۆنیه‌تی گه‌یاندنی ئایدیا و ئه‌و زانیاریانه‌ی هه‌مانه به به‌رامبه‌ر و چۆن كاریگه‌ری بكه‌ینه سه‌ر كه‌سی به‌رامبه‌ر و ئه‌گه‌ر ڕه‌خنه‌یه‌كیان\nخولی ئۆنڵاینی ژیانت ڕێکبخە\nخولی ژیانت ڕێکبخە، یارمەتیدەرت دەبێت لە دیاریکردنی بەهاکانی ژیانت، دیاریکردنی ئەو کار و پرۆژانەی کە دەتەوێت لەژیانتدا ئەنجامی بدەیت، پێوانەکردنی حەز و توانا و کارەکانت، نووسینەوەی ئامانجەکانت بۆ لایەنە جیاوازەکانی ژیانت، نوسینەوەی پلانی، ١ساڵ،٥ساڵ،٢٠ساڵی داهاتوو، تاچەند پێویستیت بە بڕوانامەی ماستەر و دکتۆرا هەیە لە خوێندنی ئەکادیمیتدا.\nخولی ئۆنڵاینی پڕۆگرامی ستەدی\nپڕۆگرامی سته‌دی یارمه‌تیده‌رێكی زۆرباشی خوێندكارانی ئاماده‌یی و به تایبه‌تی پۆلی 12 ده‌بێت، له‌سه‌ر دانانی ئامانج و شێوازه‌كانی كۆششكردنن، و دانان و زانینی خشته‌ی كۆششكردن و ڕێكخستنی كاته‌كانی بۆ ئه‌وه‌ی زۆرترین سوود ببینێت.\nفێربونی شێواز و ته‌كنیكه‌كانی به‌هێزكردنی یادگه، بۆ ئه‌وه‌ی کە خوێندکار زۆرترین زانیاری وه‌ربگرێت لە ماوەیەکی کەمدا وە مانەوەی بۆ ماوه‌یه‌كی درێژتر.\nخولە ئۆنڵاینەکان تایبەت بە پەرەپێدانی دامەزراوەیی ٢\nخولێك تایبەت بە کۆمپانیا و دامەزراوەکان\nئەم خولە بۆکێیە\nئەم خولە بۆهەرکەسێکەکە دەیەوێت ڕێکخراوێک یان دامەزراوەیەک یان کۆمپانیایەک دابمەزرێنێت، یاخود خۆی هەیەتی وە دەیەوێ بزانێت ئاستی دامەزراوەکەی تا چەندێکە و چۆن بتوانێت ئاستی دامەزراوەکەی بەرز بکاتەوە.\nخولەکە ٦،٥ کاتژمێرە\nخولی بنەماکانی سەرکردایەتیکردن\nگەر دەتەوێت شارەزای بەماکانی سەرکردایەتی بیت و بتوانی ڕێنیشاندەری شوێنکەوتنەکانت بکەیت بەباشترین شێوەیاخود بەڕێوبەریت و دەتەوێت پێشەنگ بیت بۆ کارمەندەکان، یاخود خاوەن(دامەزراوەیەک، ڕێخراوێک،گروپێکیت) یاخود کەسێکی ئاسایت و دەتەوێت گوێت بۆ بگیرێتو ڕێنیشاندەری چواردەورەکەت بیت ئەوا لەم خولەدا باس لە بنەماکانی سەرکردایەتی دەکەین کە بەباشترین شێوە بتوانن سەرکردایەتی بکەن بە پێی شوێن و جۆری کارەکانتان\nوۆرکشۆپی چارەسەرکردنی کێشەکان\nخولێکی کرداری سەبارەت بە چارەسەرکردنی کێشەکان\nڕاوێژی کەسیت دەوێت؟\nئێستا بەشیوازی ئۆنڵاین بەردەستە\nکرتە لێرە بکە و کاتێك دیاری بکە


ئەنجومەنى وەزیرانی هەرێم چەند بڕیارێکی نوێی دەرکرد | دەزگاى زارى کرمانجى\nئەنجومەنى وەزیرانی هەرێم چەند بڕیارێکی نوێی دەرکرد\nئەمڕۆ چوارشەممە بە سەرپەرشتی مەسرور بارزانی سەرۆکی ئەنجومەنی وەزیرانی هەرێمی کوردستان، بە ئامادەبوونی قوباد تاڵەبانی جێگری سەرۆکی ئەنجومەن، کۆبوونەوەی هەفتانەی ئەنجومەنی وەزیران بەڕێوەچوو، لە کۆبوونەوەکەدا بڕیاردرا هەردوو قەزاى سۆران و زاخۆ بکرێن بە دوو ئیدارەى سەربەخۆ، جەختیشى کردەوە لە پێدانى موچە بەبێ پاشەکەوت.\nسەرۆکایەتی ئەنجومەنی وەزیرانی هەرێمی کوردستان لە ڕاگەیەندراوێکدا بڵاویکردەوە، ئەمڕۆ چوارشەممە ئەنجومەنی وەزیرانی هەرێمی کوردستان، بە سەرۆکایەتی مەسرور بارزانی سەرۆکی ئەنجومەنی وەزیران و ئامادەبونی قوباد تاڵەبانی جێگری سەرۆکی ئەنجومەن، کۆبوەوە، لە بڕگەی یەکەمی کۆبوونەوەکەدا، سەرۆک و جێگری سەرۆک وەزیران، تیشکیان خستە سەر هەوڵەکانی حکومەتی هەرێم بۆ ڕێکخستنەوەی داهاتە ناوخۆییەکان.\nسەرۆکی حکومەت جەختی لەوە کردەوە، حکومەتی هەرێم هەمو هەوڵێک دەخاتەگەڕ لە پێناو ڕێکخستنەوەی داهاتی گشتی بە ئامانجی دابینکردنی موچەی موچەخۆرانی هەرێمی کوردستان کە کاری هەرە لە پێشینەی حکومەتە"، لایخۆیەوە جێگری سەرۆکی حکومەت دوپاتیکردەوە، کە مە‌بە‌ستی سە‌رە‌كی لە ڕێكخستنە‌وە‌ی داھاتە‌كان و بە‌گە‌ڕخستنە‌وە‌یان، خزمە‌تكردنی ھاوڵاتیانە و داواشی لە‌وە‌زارە‌تە‌كان كرد، ھاوكار بن بۆ ڕێكخستنە‌وە و سە‌رخستنی ئە‌و پڕۆسە‌یە.\nلە بڕگەی دوەمی کۆبونەوەکەدا، سامان بەرزنجی وەزیری تەندروستی، ڕاپۆرتێکی دەربارەی دۆخی تەندروستی و زیادبونی بەرچاوی کەیسەکانی توشبون بە ڤایرۆسی کۆرۆنا لە هەرێمی کوردستان و بەرزبونەوەی ژمارەی مردوان بەم پەتایە و ڕێکارەکانی ڕوبەڕوبونەوەی تەشەنەکردنی کۆرۆنای خستەڕو، ئەنجومەنی وەزیران جەختی لە جێبەجێکردنی ئەو ڕێکارە خۆپارێزیانە کردەوە کە لە دوا کۆبونەوەی لێژنەی باڵای ڕوبەڕوبونەوەی پەتای کۆرۆنا بڕیاریان لەسەر دراوە، بەجۆرێک کە هاوسەنگی نێوان بژێو و کاری هاووڵاتیان و پاراستنی تەندروستییان ڕەچاو بکرێت.\nلەراگەیەندراوەکەدا هاتووە" ئەنجومەنی وەزیران وێڕای دەستخۆشی لە هەوڵەکانی وەزارەتی تەندروستی و پزیشک و کارمەندانی تەندروستی لە ڕوبەڕوبونەوەی کۆرۆنا و پشتگیریکردنی پڕۆژەی فریاگوزاری وەزارەتی تەندروستی و ڕێکارەکانی لیژنەی باڵای بەرەنگاربونەوەی کۆرۆنا، داواش لە کۆمەڵگەی نێودەوڵەتی دەکات کە هاوکاری هەرێمی کوردستان بکەن لە دابینکردنی ڤاکسین بۆ دانیشتووانی هەرێم".\nئەوەش خراوەتەڕوو، لە بڕگەی سێیەمی کۆبونەوەکەدا، سەرۆکی ئەنجومەنی وەزیران پێشنیاری کرد کە هەردو قەزای سۆران و زاخۆ ، بکرێن بە ئیدارەی سەربەخۆ، سەرۆکی حکومەت ئاماژەی بەوەدا کە سۆران و زاخۆ، دو دەڤەری گەورە و بەرفراوان و گرنگن و بونیان بە ئیدارەی سەربەخۆ ، کارئاسانی زۆر بۆ هاووڵاتیانی ئەو دوو دەڤەرە دەکات.\nهەر لە کۆبونەوەکەدا ڕێبەر ئەحمەد وەزیری ناوخۆ، باسی لە بنەما یاسایی و کارگێڕییەکانی بونی هەردو دەڤەری سۆران و زاخۆ کرد بە ئیدارەی سەربەخۆ، ئەنجومەنی وەزیران بڕیاری لە سەر دروستکردنی ئیدارەی سەربەخۆ لە سۆران و زاخۆ دا و وەزارەتی ناوخۆ و وەزارەتە یەیوەندیدارەکانی ڕاسپارد کە ڕێکاری یاسایی و کارگێڕی پێویست بگرنەبەر بۆ جێبەجێکردنی بڕیاری ئەنجومەنی وەزیران.\nلە بڕگەیەکی دیکەی کۆبونەوەکەدا، گفتوگۆ دەربارەی دیاردەی هەڵگرتنی چەکی بێ مۆڵەت کرا، سەرۆکی حکومەت ئاماژەی بەوەدا کە ئەم دیاردەیە، زۆر مەترسیدارە و پێویستە بە زوترین کات کۆتایی پێ بهێنرێت و نابێت بە هیچ شێوەیەک، ڕێگەی پێ بدرێت و دەبێ هەڵگرتنی چەک و فرۆشتنی چەک، بەپێی مۆڵەت بێت و بە یاسا ڕێگە پێدراو بێت و لەلایەن وەزارەتی ناوخۆوە تۆمارکراوبن، پاشان وەزیری ناوخۆ پڕۆژە یاسایەکی تایبەتی لەمبارەیەوە خستەڕو و ئاماژەی بە کۆمەڵێک پێشنیار کرد بۆ کۆتاییهێنان بەم دیاردە ترسناکە.\nلە بڕگەیەکی دیکەدا، سەرۆکی ئەنجومەنی وەزیران، وەزارەتی سامانە سروشتییەکان و وەزارەتە پەیوەندیدارەکانی ڕاسپارد کە دەست بە ئامادەکاری پێویست بکەن بۆ دابینکردنی سووتەمەنی بۆ هاووڵاتیان لە وەرزی زستان، لە کۆتاییدا ئەنجومەنی وەزیران پێشوازی دەکات لە دەرئەنجامی چوارەمین دایەلۆگی ستراتیجی نێوان عێراق و ویلایەتە یەکگرتوەکانی ئەمریکا بە ئاراستەی برەودان بە پەیوەندی هاوبەش لە سەر بنەمای شەراکەتی ستراتیجی لە سەرجەم ئەو بوارانەی جێگەی بایەخی هەردولان بە هەرێمی کوردستانیشەوە


تراژیدیاى زیندان و منداڵ لە تورکیا دووبارەدەبێتەوە..زیندانیکردنى منداڵێک و دایکى\n’لە گرتوخانەکانى تورکیادا 800 منداڵی ساوا لەگەڵ دایکیان زیندانیکراون’\n2020.07.14 - 15:43\nهەڵمەتەکانی دەستگیرکردنی نەیارانی حیزبەکەی سەرۆککۆماری تورکیا لەو وڵاتە بەردەوامە بەجۆرێک سەدان ئافرەتی زیندانیکراو لەگەڵ منداڵاکانیاندا ماوەی زیندانییەکانیان لەناو گرتوخانەکاندا بەڕێدەکەن.\nلەدواین پێشهاتی لەو جۆرە تۆڕە کۆمەڵایەتییەکانی تورکیا وێنەی منداڵێکی تەمەن ساڵ ونیو بڵاوکردەوە کە لەگەڵ دایکە تەمەن سی ساڵەکەیدا لە زیندانێکی شاری (بۆرسە)ی تایبەت بە ژنان زیندانی کراوە.\nبەگوێرەی میدیاکانی ئەو وڵاتە، لیلا کایای تەمەن سی ساڵ بەتۆمەتی ئەندامێتی لەگروپەکەی ( فەتحوڵا گولەن) بەبڕیاری دادگایەکی تورکیا لەگەڵ منداڵە ساواکەیدا نێردراوە بۆ گرتووخانەی (بۆرسە)ی ژنان.\nعومەر گەرگەرلی ئۆغڵۆ، ئەندامی پارتی گەلانی دیموکراتی، کە هاوکات یەکێک لەو کەسانەی کەداکۆکی لە مافی زیندانیکراوە سیاسییەکان دەکات لە تورکیا، لەو باریەوە لە هەژمارەی فەرمی خۆی لە تویتەر نوسیوتی:" 800 منداڵی ساوا لەگەڵ دایکیان لە گرتووخانەکانی تورکیا ژیان بەسەر دەبن".\nهاوکات عائیشە ئەجارباشاران، سەرکردە لە پارتی گەلانی دیموکراتی تورکیا لە لێدوانێکی ڕۆژنامەوانیدا ڕایگەیاندووە :" لەماوەی ڕابردوودا هەڵمەتی دەستگیرکردنی ژنانی نەیار دژ بە حیزبەکەی ئەردۆگان زیادی کردووە بە جۆرێک لەماوەى چەند مانگی ڕابردوودا ژنانی دووگیانیش بەر ئەو شاڵاوانە کەوتوون".\nباشاران ئاماژەی بەوەکردووە، "داتاکان ئاماژە بەوە دەکەن لەساڵی 2019 زیاتر لە700 منداڵی ساوا لەگەڵ دایکیان زیندانی کراون، بەجۆرێک تەمەنی منداڵەکانیش لەنێوان چەند ڕۆژێک بۆ شەش ساڵدایە".\nئەمە لەکاتێکداکە پێش دوو رۆژ لەمەوبەر دادگاکانی تورکیا بە تۆمەتی هاوسۆزی و ئەندامێتی بوون لە گروپەکەی (گولەن) 35 کەسی بەزیندانی سەخت دادگا کرد.\nدادگاییکردن و زیندانیکردنی نەیارانی ڕەجب تەیب ئەردوگان، سەرۆککۆماری تورکیا، هەڵوێستی تووندی دامەزراوە نێودەوڵەتییەکانی لێکەوتووەتەوە بەتایبەتی پاش ئەوەی ئەردۆگان بەڵێنیدا دامەزراوە مەدەنییەکان و سەربازییەکانی تورکیا قەڵاچۆ بکات لەلایەنگرانی گولەن.\nبەهۆی سوتاندنی وێنەی قاسم سولەیمانی سێ گەنجی كورد بە کۆی زیاتر لە 16 ساڵ زیندانی سزادران\n2020.07.19 - 17:44\nدادگاى تورکیا بڕیاریدا فیگەن یوکسەکداغ لە زینداندا بهێڵرێتەوە\n2020.07.14 - 15:49\nبەناوبانگترین ژنە چالاکوانی زیندانکراوی ئێران ’ساڵێکە گوێم لەدەنگى مناڵەکانم نەبووە’\n2020.07.14 - 14:57\nئەفسەرێكی پلە باڵای توركیا چیرۆكی ئەشكەنجەدانی لەناو زیندانەكانی وڵاتەكەیدا دەگێڕێتەوە\n2020.06.29 - 08:42\nيونسێف: كۆرۆنا حەوت مليۆن منداڵى تر توشى بەدخۆراكى دەکات\n2020.07.29 - 08:32\nزیقار.. گەنجێک براژنەکەی و منداڵە ساواکەیشی کوشت\n2020.07.25 - 18:53\nباوکێک سێ منداڵی خۆی خستە ژێر شەمەندەفەر و بەهۆیەوە مردن\n2020.07.25 - 14:04\nدایکێکی توشبووی کۆرۆنا لە ژێر ئۆکسجیندا مایەوە تا منداڵەکەى بوو.. دواتر مرد\n2020.07.21 - 17:40


سەرنووسەری تٶڕی میدیای رووداو، گومانی تیرورکردنی بەرپرسێکی روژنامەنووسی لەسەرە\nTuesday, 02.26.2019, 14:48\nکەناڵى رووداو کە ئێستا لەناو خەڵک بە کەناڵە بەکرێگیراوى دەزگاى میتى تورکى ناسراوە، بەڕێوەبەرانى ئەم دەزگا بەدناوە دوا بەدواى تیرۆرکردنى رۆژنامەنووسانى ئازاد، دەستیان بە هەڵمەتى تیرۆرکردنى کەسایەتی مەعنەوى شەهیدانى قەڵەمیش کرد وە و دەکەن ، ئەمەشیان وەک هەنگاوى دووەمى جێبەجێ کردنى پیلانە چەپەڵەکەى دەسەڵات بوە لە هەولدان بۆشیواندنی دەنگە ئازادیخوازەکان. لاى هەموو کەسێکى بەئاگا و هۆشیار زانراوە کە چۆن رووداو لە رۆژنامە رووزەردەکەى خۆیان بە مانشێتێکى گەورە نووسىبویان (سەردەشت عوسمان ئەندامى ئەنسار ئیسلام بووە)؟! چەندین بابەتیان بلاودەکردەوە کەسەردەشت عوسمان خویدنکار بوە نەوەک روژنامەنوس چونکە مەسعود بارزانی گوتی سەردەشت خويدکاربوە ، بەکورتی رووداو قوربانى کردە تاوانبار و تاوانباریشى کردە قوربانى! هەروەها لاى هەموو خەڵک ئاشکرا کاتێک رۆژنامەنووس ویدات حوسێن تیرۆر دەکرێ، دیسان بەناو رۆژنامەنووسە خۆفرۆشەکانى رووداو راپۆرتى چەواشەکاریان دەکرد بۆ ئەوەى بە خەڵک بڵێن کە ویدات رۆژنامەنوس نەبوە! یان ئەو کەنالە کەی هاتووە روژیک راپۆرتی و هەوالیکی لەسەر ئەو هەموو تاوانەی پارتی و پاراستن لەتیروری روژنامەنوسانی کوردستانەوە بۆ دەستگیرکردنی بکات، بەلام دەچێت راپۆرت و یادی شەهیدانی ڕیگای ئازادی بەنمونە بەکر عەلی و عەلی بوسکانی دەکاتەوە جونکە یەکیتی تیروری کردوون!؟ یان ئەگەر ئەوان ئەوەندە دلسۆزن بۆ تیرورە شەهیدەکانی شەری داعش نەک بەدیریکیش باس لەشەهید دەنیز فوراتی پەکەکە ناکەن، تەنانەت باس لە کامیرامانەکەی کوردستان تیڤیش ناکەن؟ کەئەو دووەش روژنامەنوس بوون لەشەری داعش ورومالکردندا شەهید بون\nلێرەدا بەپێویستى دەزانین چەند زانیاریەکى ورد بدەینە بەر دیدى خوێنەران تاوەکو زیاتر لەو کەناڵە مەترسیدارە و بەڕێوەبەرەکانى خۆیان بە دوور بگرن\nئاکۆ محەمەد کە پێشتر سەرنوسەرى رۆژنامەى میدیا بووە لاى غەفور مەخمورى پیاوى پاراستنى پارتى. ئیشە نهێنیەکەى کۆنی لەتەک سەرنووسەری راپۆرتی دەدایەوە ئاساییشى هەولێرە و ئەندامى هۆبەى سیاسى بوو لە ئاساییشى هەولێر کە ئیش لەسەر دۆسیەى ئەو رۆژنامەنووس و نووسەرانەی دەکرد کە لە ئاساییشى پارتى دۆسیەیەیان بۆ کراوەتەوە. پیاوى عیسمەت ئەرگوشی بوون، لە سەردەمى رۆژنامەى میدیاوە خزمەتێکى زۆرى بەو دەزگا بەدناوە کردوە، بەلام دوای دروستکردنی روداو، خۆی و مهاباد قەرەداغی خاوەنی تیزی نیچیرڤانیزمن .\nئاکۆ محەمەد تەنانەت دەستى لە هاوپیشە و هاوڕێکەى خۆشى نەپاراست و تەنانەت گومانی ئەوەی زۆر لەسەرە کەبەشدارى پلانى لەناوبردنى سەرنوسەری پیشوی خۆی کردوە ئەویش. سەربەست مەحمود بوو کە سەرنوسەری یەکەمی رۆژنامەى میدیا و هەروەها ئەندامى سەرکردایەتى یەکێتى نەتەوەیى دیموکراتى کوردستان (دروستکراوەکەى پارتى) بوو، دواى ئەوەى ویستى لە کوردستان رابکات و بەرەو ئەوروپا بچیت لە ساڵى2000-31-05.پاراستنى پارتى لەرێگەى پلانى بەکارهێنانى ژنە هونەرمەندێک لە هەولێر و لەماڵی خۆی سەربەست مەحمود لە ماڵی ئەو ژنەی پاراستن دەخنکینن و تیرۆری دەکەن و راپۆرتیکی ناراست بە تویکاری پزیشکی هەولێر دەردەکەن کە بۆتە وەک ریکخراویکی پارتی و بەئارەزووی بریاری پاراستن راپۆرتەکان دەنووسن ، ماوەیەک هاوسەری ئەو ژنە پاراستنە دەستگیر دەکەن کە لە ماڵیش نەبووە دواتر ئەویش ئازاد دەکەن و تائیستاش کە 19 سال وا تیپەریوە هیج تومەتباریک دەستگیرنەکراوە لەکاتیکدا ئەگەر پاراستن خۆی و ئەو ستافە تیروریان نەکردبایە بیگومان تائیستا بکوژەکانیان ئاشکرا دەکرد ؟\nئاکۆ محەمەد (عەمران کۆکۆیی)\nئاکۆ محەمەد، کە ناوى راستەقینەى خۆى (عومران کۆکۆیی)یە) لەگەڵ غەفور مەخمورى وەک دوو کەسى هەرە نزیک لە سەربەست مەحمود گومانی ئەوە دەکرێ کەبەشدارى داڕشتن و جێبەجێکردنى پلانى کوشتنى سەربەست مەحمود لەگەل پاراستینیان کردبێ و ئامانجیش پێش لە سەفەرەکەى ئەو دەگرن و ناهێڵن لەژێر دەستیان دەرباز ببێت.چونکە سەربەست خۆى پێشتر ئەویش لەناو تۆڕى پاراستن لەگەڵ ئاکۆ و غەفور و .. دەبیت لەژێر ناوى حیزب و رۆژنامە کارى سیخوڕى بۆ پارتى دەکەن. لەبەرئەوە ئاکۆ محەمەد و غەفور مەخمورى ترسى ئەوەیان دەبێت کە سەربەست مەحمود بچێتە دەرەوەى وڵات لەوێ نهێنیەکان ئاشکرا بکات!\nسەربەست مەحمود لاى ئەوان باسى بەرنامە تازەکەى خۆى دەکات کە سەفەرکردنە بۆ ئەوروپا، ئەوانیش (پاراستن) پلانى لەناوبردنەکەى دادەڕێژن، لەرێگەى بەکارهێنانى ژنێکەوە لەناوى دەبەن و ئەو دەنگۆیە بڵاودەکەنەوە کە سەربەست لە سەر مەسەلەى ناموس کوژراوە کەچى راستى رووداوەکە ئەوە بوو کە ژنەکەش خۆى ئەندامى پاراستن دەبێت و بەشێک دەبێت لە جێبەجێکردنى پلانەکە!\nسەبەست مەحمود و ئاکۆ محەمەد لە کۆڕێكدا\nسەربەست مەحمود چەند رۆژێک پێش ئەوەى بکوژرێت پارچە زەویەکى خۆى بە غەفور مەخمورى و براکانى غەفور دەفرۆشێت!\nئێستاش رووداو و ئاکۆ محەمەد بەناوى رۆژنامەنوسى و شەهیدى قەڵەم بە بەهەدەردانى نەک سەدان هەزار دۆلار بەلکو گومان لەچەند ملیون دۆلاریک دەکرێ کە بوتە سازکردنی ئەو یادکردنەوە و دابەشکردنی خەڵاتى شیفا گەردى لە هەولێر ، چونکە خەرجی نوستن و خواردن و تکیت و هینانی ئەو هەموو کەسایەتیە لەوانە سەروکی پیشوی فەرەنسا کەهەمومان دەزانین هاتنی ئەو کەسایەتیە دیارانە بەپارەی خەیالیە و مەراسیم رێک دەخەن و بەشداری دەکەن وەک ئەوەی لەم کوردستانە بەس شیفا کوژرابیت لەسەر کاری روژنامەگەریی؟ . سەربارى ئەوەى کە شیفاش وەک ئاکۆ فەرمانبەرێکى دڵسۆزى ئەو دامەزراوە تاڵانچی و موخابەراتى و ئیرهابیەى رووداو بوو بەناوى رۆژنامەوانى، بەڵام کوشتن و لەناوچوونەکەشى گوماناوییە! چونکە شیفا خۆى بە بارزانى دادەنا و هەموو خەڵکیش دەزانێت بنەماڵەى بارزانى رێگە نادەن ژنەکانیان لە شوێنى گشتى دەربکەوێت چ جاى راگەیاندن! بۆیە گومان دەکرێت هەر خۆیان لەناویان بردبێت بەناوى داعش!\nچانتا بەدەستەکە غەفور مەخموری، لە دوایەوە سەربەست مەحمود\nلە هەولێر رێگرى لە دانانى پەیکەرى سەردەشت عوسمان دەکرێ کەچى پەیکەرى شیفا گەردى رووداو دادەنرێ و پەیکەرەکەى شیفا لەلایەن خەسرەو جافى کۆنە پیاو و سیخوڕى موخابەراتى بەعس دروست کراوە .ئەو خەسرەو جافەی هەتا رژێمى گۆڕ بەگۆڕى بەعس روخا ئەو جانەوەرە پیسە هەر لە بەغدا لەژێر سێبەرى سەدام حوسێندا بوو. دەیان کەسى شۆڕشگێڕ لەو گەنجە کوردانەى کە رێکخستنى نهێنى بون و لە رۆشنبیرەکان کە لە بەغدا دەژیان بەهۆى راپۆرتەکانى ئەو خەسرەو جافە سیخوڕى کوڕى سیخوڕە ملیان چوە بەرپەتی سیدارە\nهێلکۆپتەرێکی تورکی ئەمڕۆ هاتە دهۆک و زیندانییەکی لە پاراستنەوە بەرەو تورکیا برد\nدەزگای پاراستن پاش گرتنی نیاز عەزیزی رۆژنامەنووس، لە چەند رۆژی رابردووشدا براکەیان بێسەروشوێن کردووە\nچەند راستییەکی دیکەی شاراوە لەسەر کەسایەتی مەسعود بارزانی


په‌يوه‌ندى مابه‌ين ژينگه‌و علم ئابورى له‌ڕى واجهه‌ى هه‌وه‌جه‌يل به‌شه‌رى جياجياو نووه‌و كرياى وه‌ره‌و به‌رزى و گه‌ردين وه‌رده‌وام له مه‌وجوده‌يل ژينگه‌ى ته‌بيعى ئه‌را ئستغلال مه‌وورده‌يلى وه‌شيوه‌يگ ته‌وليفى جوراوجوور كه نه‌زريه‌ى ئقتصادى پيشنيارى كه‌يد و كاركردن له‌بان چاره‌سه‌ر كيشه‌يل ژينگه‌يى له‌ڕى چشته‌يليگ زه‌ره‌د وه ژينگه نه‌ياشتوود، له‌يوا كرد وه‌ل ئه‌وه‌يشه‌و علم ئقتصاد ژينگه ده‌ربكه‌فيد ك ئشاره‌ت وه ته‌سخير ريڕه‌وه‌يل ئى فكره كه‌يد له وه‌كارهاوردن خاستر ئه‌را مه‌وارد ژينگه‌يى وه‌گشت ديديگه‌و جوور:\n1- فراوان له نه‌فكردن.\n2- پڕه‌وكردن هه‌وه‌جه‌يل ئنسانى وه كه‌مترين خه‌رج(ئقتصادى و ژينگه‌يى).\n3- زه‌مانه‌تكردن ئستغلال ژينگه‌يى ئه‌قڵانيه‌تيگ كه مقه‌يه‌تى له هاوسه‌نگى ژينگه‌يى بكه‌يد.\nعلم ئقتصاد ژينگه ئشاره‌ت وه تايبه‌تمه‌نى علمى كه‌يد ك روى له يه‌كه‌يل په‌يمانه‌سازى ژينگه‌يى كه‌يد ئه‌را گشت لايه‌نه‌يل نه‌زه‌رى و ته‌حليلى و موحاسبى ئه‌را ژيان ئقتصادى و مه‌راميشى ئه‌وه‌سه مقه‌يه‌تى له هاوسه‌نگيه‌يل ژينگه‌يى بكه‌يد وه جووريگ زه‌مانه‌ت وه‌رده‌وامى په‌ره‌سه‌ندن داشتوود.\nله وه‌رايوه‌ر ئه‌وه‌يشه ئايه‌مه‌يليگ هه‌ن مناێ فكر ئقتصادى كه‌ن و به‌شيگ له مه‌سئوليه‌ت خه‌يده بانى له‌و ئاكامه‌يله ك بويه سه‌به‌ب خراوبوين بار ژينگه، ئه‌ويش وه‌و هجه‌ته كه چوارچيوه‌ى ته‌قه‌نيه‌ت به‌رهه‌م و ئستهلاكردن وه‌تاڵان برياگ مه‌وارد ژينگه‌و قودره‌ت سروشتى ده‌رخستگه.\nدى وه‌خاتر ئه‌وه‌يش دوينيم ژينگه له نه‌زه‌ر فكر ئقتصادى له‌بان هووكاره‌يل به‌رهه‌م چوارى نيه‌شماريه‌ێد و نمايشكردنى دڵخوه‌شكه‌ر نيه‌و وه‌و خاتريشه هويچ ئه‌رزشيگ نه‌يرێد.\nژينگه‌يش له ئه‌ده‌ب ئقتصادى كاڵايگ يا خزمه‌تيگ نيه سه‌ر وه موڵكيه‌ت تايوه‌تيگ بوود، به‌ڵكم چشتيگه زينگ و گشتلايگ به‌شدارى له نه‌فوه‌رگرتنى كه‌ن.\nئه‌وه‌يش دقه‌ت شيه‌وكردن ئقتصادى له وه‌خته‌يل زه‌مه‌نى كوڵ و نيمچه كوڵيگ جياوه كه‌يد، له وه‌ختيگه ته‌بيعه‌ت كيشه‌يل ژينگه هه‌وه‌جه‌ى قودره‌ت كه‌يد له‌بان ئعتبارناين وه ئاكامه‌يل دريژماوه، هه‌ر له‌وه‌ر يه‌يش دوينيم جياكه‌ر وه‌ختى ناونى سه‌به‌ب و نه‌تيجه له كيشه‌يل ژينگه‌يى شايه‌ت دريژه‌و بوود ئه‌را ده‌يان ساڵ.\nد . على حاتم القريشى


تەرمی ئەحمەد بورهان بە خاک سپێردرا – بزاڤی خزمەت\nئەحمەد بورهان ئەو منداڵە تەمەن ٩ ساڵەی بە هۆی نەخۆشی شێرپەنجەوە گیانی لە دەستدا، دوای ئەوەی باوکی بە مەبەستی بەشداری لە مەراسیمی بەخاکسپاردنەکەیدا مۆڵەتی هاتنە دەرەوەی وەرگرت، لە گۆڕستانی کەباسەکاڵ لە شاری ئەدەنە بە خاکسپێردرا. هارون ڕەها ئاتاج باوکی منداڵەکە کەوا زۆر بە ناڕەحەتی دەیتوانی بە پێوە بوەستێت، هێزەکانی جەندەرمە لە نزیکەوە چاودێرییان دەکرد.\nئەحمەد بورهان ئاتاج ماوەی ٢ ساڵە چارەسەری شێرپەنجەی ئێسقان وەردەگرێت و، شەوی دوێنێ دیسان گواسترایەوە بۆ نەخۆشخانەی باڵجاڵی ئەدەنە و بۆ جاری سێهەم دڵی وەستایەوە. هەرچەندە زۆر هەوڵی ئەوە درا مۆڵەتی بینین بە باوکی بدرێت لە زیندان بێتە دەرەوە و بۆ دواجار چاوی بە کوڕە نەخۆشەکەی بکەوێت، بەڵام تەواوی هەوڵەکان بێ ئەنجام بوون. چونکە داواکاری گشتی سوور بوو لەسەر ئەوەی مۆڵەتی نەدا هەتا ڕۆژ دەبێتەوە. هەربۆیە باوکی فریای بینینی کوڕەکەی نەکەوت و، هێزەکانی جەندەرمە سەرلەبەیانی ئەمڕۆ، باوکیان هێنایە گۆڕستانی کەباسەکاڵ بە مەبەستی بەشداری لە ناشتنی تەرمی منداڵەکەی. دواتر لەگەڵ خزم و ناسیاوەکانیدا پێکەوە نوێژی مردوویان لەسەر تەرمەکەی ئەنجامدا.\nپاشان کەسوکاری ئەحمەد بورهان و باوکی، بە فرمێسکی چاوەکانیانەوە منداڵەکەیان بە خاک سپارد. دایکی منداڵەکەش دواجار لە شوێنی مردووشۆرین ماڵئاوایی لە کورەکەی کردبوو. ئەحمەد بورهان دوای ئەوەی لە مانگی شوباتی ٢٠١٨ فەرمانی دەستبەسەرکردن بۆ دایک و باوکی دەرچوو، بە ناچاری لەگەڵ دایکیدا چووە زیندانەوە و، لە دوای ٥ مانگ لەو بەروارە توشی نەخۆشی شێرپەنجە بوو. دایکی لە دوای ٢ مانگ و نیو لە زیندان ئازاد کرا و، باوکیشی هەتا ئێستا لە زیندانی تارسوسە. باوکی لە چوارچێوەی ڕەشبگیری کاربەدەستانی تورکیا دژی بزاڤی خزمەت زیندانی کراوە و، تەنیا “تاوانێک” ئەنجامی دابێت ئەوەیە لە بەشێکی ناوخۆیی سەر بە خوێندنگەیەکی خزمەت بەڕێوەبەر بووە. هەروەها دادگای دووهەمی سزا قورسەکانی ئەدەنە، لە ڕێکەوتی ٣٠ ی تشرینی دووهەمی ٢٠١٨، سزای ٩ ساڵ و ٩ مانگ زیندانی بەسەردا سەپێندرا. دۆسیەکەی ناوبراو هەتا ئێستا لە دادگای تێهەڵچوونەوەیە و چاوەڕێی بڕیاری کۆتایی دەکرێت.\n154 جار بینراوە 1 جار ئەمرۆ بینراوە\nئەنەس کانتەر باسی لەو کارە نایاساییە کرد کە لە تورکیا دەگوزەرێت


پاش مردنت چی به‌سه‌ر هه‌ژماری تۆڕه كۆمه‌ڵایه‌تیه‌كانتدا دێت؟\n1007 جار خوێندراوه‌ته‌وه\nڕۆژانه هه‌زاران به‌كارهێنه‌ری تۆڕه كۆمه‌ڵایه‌تیه‌كان له‌جیهاندا كۆچی دوایده‌كه‌ن، ئه‌وه‌ش كێشه‌ی بۆ كۆمپانیاكانی بواری تۆڕه‌كۆمه‌ڵایه‌تیه‌كان دروستكردوه، له‌مامه‌ڵه‌كردن له‌گه‌ڵ هه‌ژماری ئه‌و كه‌سانه‌ی كۆچی دوایده‌كه‌ن.\nڕۆژانه هه‌شت هه‌زار كه‌س له‌به‌كارهێنه‌رانی تۆڕه كۆمه‌ڵایه‌تیه‌كان كۆچی دوایده‌كه‌ن، كه به تێكڕای 438 كه‌سه له‌كاتژمێرێكدا، بۆئه‌وه‌ش كۆمپانیای فه‌یسبووك هه‌ژماری ئه‌و كه‌سانه داده‌خات كه كۆچی دوایده‌كه‌ن.\nبه‌ڵام كۆمپانیاكه له‌ڕێگه‌ی تایبه‌تمه‌ندی legacy contact ڕێگه به‌و كه‌سانه ده‌دات كه هاوڕێ‌و كه‌سی نزیكی كه‌سه كۆچكردووه‌كه‌ن، هه‌ژماری ئه‌و كه‌سه‌یان به‌كاربهێنن.\nله ئینستاگرام بابه‌تی مردنی كه‌سێك جیاوازه‌و كۆمپانیاكه داواده‌كات كه‌سه نزیكه‌كانی ئه‌و به‌كارهێنه‌ره‌ی كۆچی دوایكردوه، به‌نامه‌یه‌ك كۆمپانیاكه له‌مردنی كه‌سه‌كه ئاگادار بكه‌نه‌وه.\nتویته‌ریش هاوشێوه‌ی ئه‌و دوو كۆمپانیایه‌ی دیكه هه‌ژماری كه‌سه مردووه‌كان ده‌سڕێته‌وه، به‌ڵام گه‌ربێتوو له‌لایه‌ن كه‌سوكاره‌كه‌یانه‌وه به‌ڵگه‌نامه‌ی فه‌رمی مردنی كه‌سه‌كه پێشكه‌شی تویته‌ر بكه‌ن.


بزوتنەوەی ژینگە [ یاخییبوون لە لەناوچوون] تەحەدای پۆلیس و بڕیارەکەی وەزارەتی ناوخۆ دەکات: – www.facebook.com/sekoy.anarkistan ***** sekoy-anarkistani-kurdiy-zman@riseup.net\nبزوتنەوەی ژینگە [ یاخییبوون لە لەناوچوون] تەحەدای پۆلیس و بڕیارەکەی وەزارەتی ناوخۆ دەکات:\nدوای ئەوەی کە ڕۆژی 2 شەمە 14/10 پۆلیس هەمو پرۆتێستێکی بزوتنەوەی ژینگەی لە لەندەن بە گوێرەی یاسا یاساخکرد ، بەڵام چالاکوانانی ئەو بزوتنەوەیە بە ئەنجامدانی چالاکی ڕاستەوخۆی گەورەوە دوێنێ 4 شەمە و ئەمڕؤ 5 شەمە هاتنەوە مەیدان و تەحەدای پۆلیس و بڕیارەکەیان کرد.\nدوێنێ 4شەمە 3 چالاکی گەورەیان ئەنجام دا ، کە یەکێکیان دژ بە گۆگڵ بوو لەتەك یووتیوبی گوگڵ بە هۆکاری ئەوەی گوگڵ کە خاوەنی یوووتیوبە نکوڵی لە پیسکردنی ژینگە دەکات، بۆ ئەوەش بەردەرگای ئۆفیسی سەرەکی گوگڵیان گرت . تاکو دوێنی کاژێڕی 8 ی سەرلەبەیانی 1642 کەس لە ماوەی 9 ڕۆژی پرۆتێستەکەدا گیراون.\nچالاکی دووەم لە ناو مەیدانی تراڤگەڵ دا بووە، ئەو شوێنەی کە یەکێك بوو لە کەمپەکەیان هەروەها هەر لەوێدا ئەندامێکی پەڕلەمانی پەڕلەمانی ئەوروپا کە سەر بە حیزبی سەوزە دەستگیر کرا . وەکو خۆی دەڵێت ئەو بەشێك نەبووە لە پرۆتێستەکە ، تەنها چووەتە ئەوێ و پرسیاری لە پۆلیس کردەوە ” ئایا کاردانەوەی ئەوان بەوەی کە دەیکەن بەرانبەر چالاکوانەکان یاساییە؟” هەر لەبەر ئەم پرسیارە دەسگیر کراوە .\nچالاکی سێیەمیان گردبوونەوە و قسەکردن بووە لە بەرانبەر پەڕلەماندا.\nئەمڕؤش کە 5 شەمەیە چالاکوانەکان بەیانی زوو دایان بەسەر دوو ئەندەرگراواندا توانییان قتارەکان ڕاگرن ، هاوکاتیش یەكێکیان چووە سەر قیتارەکە بەڵام ” هاوڕێکانمان” کە پەلەیان بوو بگەنە سەر کار ، زۆر بە خراپی مامەڵەیان کردو بە خراپی چالاکوانەکەیان بەکێشکرد و هێنایانە خوارەوە ، تاکو قیتارەکان بکەونەوە ئیش.\nPrevious Postکەتەلۆنیا و پرۆتێستەکانی هەنووکەNext Postفلسفة التقدم / 7


تۆمه‌تبارێك به‌برێك دراوی ساخته‌وه ده‌ستگیر كرا\n2019-06-15 [07:48 AM]\nله‌راگه‌یاندراوێكدا به‌ڕێوه‌به‌رایه‌تى پۆلیسى سلێمانى رایده‌گه‌ێنێت له‌لایه‌ن تیمه‌كانى بنكه‌ی پۆلیسی سه‌یدسادقی سه‌ر به‌به‌شی پۆلیسی سه‌یدسادق، تۆمه‌تبارێك به‌برێك دراوی ساخته‌ی ئه‌مریكییه‌وه ده‌ستگیر ده‌كه‌ن.\nپۆلیس ئاماژەی بەوەش کردووە پاش كۆكردنه‌وه‌ی زانیاریی پێویست‌و به‌دواداچونی ورد، تیمه‌كانى بنكه‌ی پۆلیسی سه‌یدسادق توانیان تۆمه‌تبارێك ده‌ستگیر بكه‌ن كه بڕی 400 دۆلاری ئه‌مریكی پێبوه‌و سه‌رقاڵی ساغكردنه‌وه‌ی بووه.\nله‌به‌شێكى دیكه‌ى راگه‌یاندراوی پۆلیس هاتووه ، له‌كاتی ده‌ستگیركردنیدا تۆمه‌تبار كه‌سێكی دیكه‌شی له‌گه‌ڵدا بوه‌و له‌ئێستادا هه‌ردو كه‌سه‌كه به‌بریاری دادوه‌رو به‌پێی ماده‌كانی (289، 298) له‌یاسای سزادانی عێراقی راگیراون.\nله‌كۆتایشدا هاتووە، كه‌سه‌كه په‌راوی لێكۆڵینه‌وه‌ی بۆ كردونه‌ته‌وه‌و لێكۆڵینه‌وه‌كان له‌گه‌ڵیاندا به‌رده‌وامه، به‌مه‌به‌ستی دۆزینه‌وه‌و ئاشكراكردنی سه‌رچاوه‌ی دراوه ساخته‌كه.\nئەم هەواڵە 3694جار خوێندراوەتەوە


ڕێوڕەسمی پەردەلادان لە سەر پەیکەرەی شاعیری ناوداری شاری سنە – زاگرۆس پۆست\nماڵەوە / کوردستان / ڕێوڕەسمی پەردەلادان لە سەر پەیکەرەی شاعیری ناوداری شاری سنە\nڕێوڕەسمی پەردەلادان لە سەر پەیکەرەی شاعیری ناوداری شاری سنە\nشه‌ممه 15 كانونی یه‌كه‌م 2018\tکوردستان, هەواڵ 190 جار خوێنراوه‌ته‌وه\nڕۆژی هەینی لە سەیرانگای “خێرەزنە” لە شاری سنە ، پەردە لەسەر پەیکەرەی شاعێری ناوداری ئەو شارە و شاعێری “شارەکەم سنە” لادرا.\nبە پێی هەواڵی گەیشتیوو بە ماڵپەڕی هەواڵی زاگرۆس پۆست؛ رۆژی هەێنی ٢٣ی سەرماوەز، لە کۆڕێکی فەرهەنگی‌دا بە ئامادەبوونی کۆمەڵێک لە خەڵکی شاری سنە و بە بەشداریی گرووپەشاخەوانییەکان و کۆمەڵێک لە کەسایەتی ئەدەبی و فەرهەنگییەکانی ئەو شارە، لە سەیرانگای خێرەزنەی شاری سنە پەردە لە سەر پەیکەرەی”مامۆستا مەحیەدین حەق‌شنا” لادرا و، ڕێز لە خزمەتەکانی ئەو شاعیرە گەورە گیرا.\nمەحیەدین حەق‌شناس لە ساڵی ١٣٠٣ی هەتاویی لە شاری سنە لە دایک بوو و وەکوو کەسێکی خاوەن بەهرە لە بواری ئەدەبیاتدا کۆمەڵێک شێعری کوردی و فارسی پێشکەش بە کتێبخانەی کوردی کردوە، کە بەرچاوترینی شیعری ” شارەکەم سنە” بووە ، کە بە زمانێکی پاراو و، هەستێکی جوان باس لە زاراوە و کلتوور و مێژووی شاری سنە و ناوچەی ئەردەڵان دەکات.\nمامۆستا حەق‌شناس شاعیرێکی خەڵکیی و، کەسایەتییەکی خۆشناو بوو ، کە چەند کەڕەت وەکوو کەسایەتی ساڵ هەڵبژێردرا و ڕێزی لێ گیراوە.\nئەو شاعیرە ناودارە لە ساڵی ١٣٩٢ی هەتاویی لەشاری سنە ماڵاوایی لە ژیان کرد.\nجێی‌ئاماژەیە پەیکەرەی مامۆستا حەق‌شناس ، بەرهەمی هونەرمەند هادی زیائەدینی پەیکەرتاشی ناسراوی کوردە، کە رۆژی هەێنی پەردەی لەسەر لاردا.


هۆکاری مردنی دایک دوای منداڵبوون چییە؟\nله‌لایه‌ن: مونا ڕزگار - به‌روار: 2021-04-28-02:06:00 - کۆدی بابەت: 4942\nمردنی دایک دوای منداڵبوون\nژیانی زۆرێک لە خەڵکی و بەتایبەت ئافرەتان لە ساڵانی کۆندا نابووت بوو بەهۆی کەمی پزیشک و هۆشیارییەوە بەڵام ئەمڕۆ زانستی پزیشکی بەرەوپێشچوونێکی زۆری دیوە بەخۆیەوە، لە کۆندا مردنی دایک دوای منداڵبوون زۆربوو و ئەمەش شتێکی زۆر ناخۆشە دایکێک بمرێت کە کۆرپەکەی بۆ جارێکیش نەیدیووە و بۆ جارێکیش لە باوەشی نەکردووە.\nبە ئاگاداربوون لە خۆت لەماوەی دووگیانیدا ڕێگری بکە لە مردنت لەکاتی منداڵبووندا، دەبێت خانمان پێش دووگیان بوون پلان دابنێن و کاتی دووگیانیش تەواو ئاگاداری خۆیان و منداڵەکەیان بن و زوو زوو سەردانی پزیشک بکەن.\nهۆکاری سەرەکی مردنی دایکان لە کاتی منداڵبوون\n١- بەرزی فشاری خوێن: بەرزی فشاری خوێن هۆکارێکی سەرەکی مردنی دایکانە لەکاتی منداڵبووندا کە ئەگەر دایکێک فشاری خوێنی زۆر بێت ئەوا لەکاتی منداڵبووندا زیاتر دەبێت و دەبێتە هۆی ئەوەی کە خوێنێکی زۆر لەدەست بچێت و لە ئەنجامدا منداڵدان تەسک دەبێتەوە و دایکەکە دەمرێت.\n٢- خوێنبەربوونی کاتی منداڵبوون: خوێنبەربوونی زۆر کاتی منداڵبوون و دوای منداڵبوون کە حاڵەتێکی بەپەلەیە و ئەگەر دکتۆر نەتوانێت کۆنتڕۆڵی بکات دەبێتە هۆی مردنی دایکەکە.\n٣- دڕانی منداڵدان: لە هەندێک کاتدا کاتی لەدایکبوونی منداڵ فشارێکی زۆر دەکەوێتە سەر زێی دایکەکە و لە ئەنجامدا منداڵدان دەدڕێت و کە ئەمەش خوێنبەربوونێکی زۆری لەگەڵدایە و دەبێتە هۆی مردن.\nماڵپەڕی فارسی نمناك\nبابه‌ته په‌یوه‌ندیداره‌كان به : هۆکاری مردنی دایک دوای منداڵبوون چییە؟\nزیانەکانی سواربوونی ئۆتۆمبێل بۆ خانمانی دووگیان


د.یادگار رەسول یاریدەدەری سەرۆكی زانكۆی سۆران بۆكاروباری قوتابیان لە دیمانەێكی تایبەتی هەفتەنامەی زاری كرمانجیدا\nدووشەممە, 10 ئەیلول 2018 07:59\nبۆقسەكردن لەسەر چۆنیەتی وەرگرتنی قوتابیان لە زانكۆی سۆران بۆساڵی تازەی خوێندن و توانای وەرگرتنی قوتابیان لەو زانكۆیە ،د.یادگار رەسول یاریدەدەری سەرۆكی زانكۆی سۆران بۆكاروباری قوتابیان لە دیمانەێكی تایبەتی هەفتەنامەی زاری كرمانجیدا تیشك دەخاتە سەر چۆنیەتی وەرگرتنی قوتابیان لە زانكۆ و پلانی نوێی زانكۆی سۆران بۆئەمساڵی خوێندن ، دەشڵێت هاتنە پێشەوەی زانكۆی سۆران لەو ریزبەندییەی رادەگێندرێت ئەركی ئێمەی گرانتر كردوە.\n٭بۆئەمساڵی خوێندن سیستەمی وەرگرتنی قوتابیان لەزانكۆ و پەیمانگاكان چۆنە ؟\nسیستەمی ئەم ساڵ بەگشتی جیاوازە لە چاو ساڵانی رابردوو هەریەك لەسیستەمەكانی زانكۆ لاین ، پاڕالێل، سیستەمی راستەوخۆ، لەیەك بەرنامە كۆكراونەتەوە، لەیەك كاتدا داواكار داتوانێ داواكاری پێشكەش بكات بۆهەرسێ جۆری خوێندن ، شێوازی زانكۆلاین هەروەك ساڵی پێشترە، بۆئەو بەشانەی زانكۆلاین بوون ئەمساڵیش هەر زانكۆلاینن ، بەشی راستەوخۆ هەرهەموویان بۆتە كریدیت، واتا بەشی راستەوخۆ نەماوە ،كریدیت جیاوازیەكەی ئەوەیە لەگەڵ راستەوخۆكە لەشێوازی راستەو خۆ قوتابی تاقیكردنەوەێكی هەبوو لەسەر سی نمرە ، بەڵام ئێستا ئەوتاقیكردنەوە نەماوە لەبەرامبەر ئەو سی نمرەیە، بۆتە كریدیت بۆئەو وانانەی كە پەیوەندیدارن بەو بەشە، بۆنموونە قوتابیك دەیەوێت داوای بەشی ماتماتیك بكات كەساڵی پار ماتماتیك بەشی راستەوخۆ بوو، ئەمساڵ كرێدیتە تاقیكردنەوەناكرێت لەسەر سی لەبەرامبەر ئەوە ئەوسی نمرەیە بەشی زۆری تەرخاندەكرێت بۆئەو وانانەی پەیوە ندیدارن بەو بەشە لەپۆلی 12 قوتابی لەو بەشە وەردەگیرێت كە نمرەی لێ بەرزە،بۆنموونە قوتابێك مەعدەلی 70 یە، بەڵام لەوانەی بیركاری 85 هەبێت بۆیەچانسی وەرگرتنی لە بیركاری زیاترە، یان قوتابێك مەعدەلی 75 بێت بەڵام لەوانەی بیركاری 50 ی هەبێت لەگەڵ ئەوەی كۆنمرەی بەرزە بەڵام چانسی وەرگرتنی لە بەشی بیركاری كەمە چونكە نمرەی ئەو وانەییەی كەمە ، ئەو سیستەمە سمارت و رێك و پێكە ئەو بیرۆكەیە لەسەر پێشنیاری زانكۆی سۆران بوو ، دوای ئەوەی ئەو پێشنیارەمان بۆ وەزرارەت و وەزیری خوێندنی باڵاكرد ، دواتر لێژنەی بۆ پێكهێندراو ئەو بڕیارەی پێدرا، بۆیە ئێستا سیستەمی راستەوخۆبۆتە سیستەمی كریدیت پشت بە نمرەی بەشی پەیوەندیدار دەبەستێت .\n* ئەم سیستمە بۆوەرگرتن لەبەرژەوەندی قوتابیە؟\nبەڵێ لەبەرژەوەندی قوتابیە لەبەرچەند هۆكارێك لەوانە\nیەكەم: قوتابی ئەو تاقیكردنەوەیە ناكات كە پێشتر دەیكرد ئێمە وەك زانكۆی سۆران تێبینیمان لەسەر ئەو تاقیكردنەوەیە هەبوو لە هەندێ شوێن، ئەگەرچی لای ئێمە بەرێكو پێكی تاقیكردنەوەكە ئەنجام دەدرا بەڵام جۆرێك لەناداد پەروەری تێدابوو .\nدووەم: ئەو شێوازە دادپەروەری تێدایە تارادێكی زۆر بۆنموونە ، قوتابی لە شوێنێك وەردەگیرێت بەحەقی خۆی، قوتابی لەچ بەشێك توانای زیاتری هەیە چانسی وەرگرتنی لەو بەشە زیاترە بۆیە ئەو سیستەمەی ئەوساڵ زیاتر لەبەرژەوەندی قوتابیە .\n٭كەمترین كۆنمرە بۆئەمساڵ چەند دەبێت بۆوەرگرتنی قوتابی لەزانكۆكان؟\nچەندساڵێك پێش ئێستا هەموو قوتابێك بۆی هەبوو داواكاری پێشكەش بكات بۆوەرگرتنی لەزانكۆ دواتر نمرە دیاریكرا ، بۆئەمساڵ كەمترین نمرە كە پێویست دەكات بۆسیستەمی زانكۆلاین و كریدیت 65 نمرەیە، واتا لەخوار ئەو نمرەیە وەرناگیرێت لەزانكۆكان ، بەڵام خوار 65 چانسی وەرگرتنیان لە پەیمانگاكان و زانكۆ ئەهلیەكان و خوێندنی پاڕالێل هەیە كە نمرەی كەمتر وەردەگرن لەخوار 65، بەڵام بۆ زانكۆ حكومیەكان نمرەی65 كەمترین كۆنمرەدەبیت، بۆپەیمانگاكان 60كەمترین كۆنمرە دەبیت ، بۆ پاڕالێلیش بە پێی زانكۆكە دەگۆرێت نمرەی 60 یان 55 كەمترین كۆنمرە دەبیت ، بۆزانكۆی سۆران خوێندنی پاڕەلێل واتا بە پارە بەیانیان لەگەڵ قوتابیانی بەیانیان دەوام دەكات لە هەندێك بەش هەتا 55 دەبێت ، بەو پێیەی كەوا سۆران زانكۆی ئەهلی لێنیە زانكۆی سۆران وەك زانكۆی ئەهلی حسابكراوە، واتا ئەو شوێنانەی زانكۆی ئەهلی لێنیە ئەگەر كەسێك دەیەوێت بەپارە بخوێنێت لەو زانكۆحكومیانە كە شوێنەكەی زانكۆی ئەهلی لێ نیە بەهەمان رێنمایی زانكۆ ئەهلیەكان كە هەنە لەزانكۆحكومیەكانیش هەبێت.\n٭زانكۆی سۆران توانای وەرگرتنی چەند قوتابی هەیە بۆئەمساڵی خوێندن ؟\nلەبەرئەوەی چوار جۆر قوتابی وەردەگرین، لەوانە زانكۆلاین، سیستەمی كریدیت، پاڕالێل، خوێندنی ئێواران، سەرجەمی ئەو پلانەی كە بۆ وەزارەتی خوێندنی باڵامان ناردوە، لە دەوروبەری 1500 قوتابی بۆئەمساڵ لەهەر چوار سیستەمەكەوەردەگرین.\n٭ هیچ كۆلێژو بەشێكی نوێ لەزانكۆی سۆران دەكرێتەوە بۆئەمساڵی خوێندن ؟\nبۆئەمساڵ نەخێر ژمارەی بەشەكانمان لە خوێندنی بەیانیان 24 بەشە هەر ئەو 24 بەشەمان دەبیت ،بەشی نوێ ناكەینەوە .\n٭ ئەو كولێژو بەشە كامەیە كە زانكۆی سۆران زۆر پێویستی پێیەتی؟\nزانكۆی سۆران پێویستی پێنیە ،بەڵكوخەڵك پێویستی بەچی هەیە ئەوە گرنگە ، زانكۆی سۆران ئەو 24 بەشەی كە هەیەتی بە پێی پێویستی كۆمەڵگەیە ، بۆكۆمەڵگە كامەیان گرنگترە ئەو دەبێت خەڵك وەڵام بداتەوە ، بەڵام كە ئێمە 24 بەش دەكەینەوە توانامان هەیە خەڵك پێ بگێنین لەو 24 بەشە نەك ئێمە پێویستیمان پێ بیت ، ئێمە پێیان دەگێنین بۆكۆمەڵگە .\n*هاتنە پێشەوەی زانكۆی سۆران بۆپلەكانی پێشەوەو تاچەندئەركی ئێوە گرانتر دەكات ؟\nبە دڵنیایەوە دەكرێت ئەركی ئێمە گرانتر بێت لەچاو زانكۆێكی تر ئێمە بەبەراورد لەزانكۆكانی تری كوردستان زانكۆێكی نوێین لەریزبەندێكی بەرز ماینەتەوە لەو ریزبەندییەی لەسەرئاستی نیشتیمانی زانكۆكانی هەرێم كەوەزارەتی خوێندنی باڵا پێ هەڵدەستێت ، لەدووساڵی رابردوو لەیەكەمەكان بووین ئومێدی ئەوەمان هەیە بۆئەمساڵیش هەرلە پێشەنگك بمێنینەوە چ لەسەر ئاستی سایتی ڤۆمۆتكریكس كە لە پلەكانی پێشەوەین ئەركی ئێمە گرانتر دەبێت و بە پێی ئەو پلانەی كە هەشمانە دەمانەوێت هەرلە پێشەنگ بمێنێنەوە لەماوەیەكی نزیك دیسان ریزبەندی زانكۆكانی هەرێم رادەگێندرێت ئومێدی ئەوەمان هەیە بە پێی ئەو دەسكەوت و بەرهەمە زانستیانەی كەوا هەمان بووە هەر لە پێشەنگی زانكۆكانی كوردستان بمێنینەوە.


عه‌باس ئه‌كره‌م: رێنمایى خوێندن لە زانکۆ و پەیمانگه تایبەتەکانی گۆڕانكاری به‌سه‌ردا هات | وەزارەتى خوێندنى باڵا و توێژینەوەى زانستى\nعه‌باس ئه‌كره‌م: رێنمایى خوێندن لە زانکۆ و پەیمانگه تایبەتەکانی گۆڕانكاری به‌سه‌ردا هات\nبەمەبەستى چاکسازیکردن لە پڕۆسەى خوێندن لە زانکۆ و پەیمانگه تایبەتەکان لە هەرێمى کوردستان و، بەرزکردنەوەى کوالێتى خوێندن، وەزارەتى خوێندنى باڵا و توێژینەوەى زانستى رێنمایى ژمارە (٢)ى ساڵى (٢٠١٥) ى زانکۆ و پەیمانگه تایبەتەکانى لە هەرێمى کوردستان بۆ ساڵى خوێندنى (٢٠١٥-٢٠١٦) دەرکرد. لە گرنگترین بڕگەکانى ناو رێنمیاییەکەدا کۆنمرەى چوونە پێشبڕکێى وەرگرتن بەرزکراوەتەوە.\nلەو بارەیەوە عەباس ئەکرەم وتەبێژى وەزارەتى خوێندنى باڵا و توێژینەوەى زانستى حکومەتى هەرێمى کوردستان ڕایگەیاند: وەزارەتەکەمان کارى جدى دەکات بۆ چاودێریکردن و بەرزکردنەوەى کواڵیتى خوێندن و فێرکردن لە زانکۆ و پەیمانگه تایبەتیەکان، لەو چوارچێوەیەشدا دواى ئەوەى لەلایەن لێژنەیەکى باڵا لەسەر ئاستى وەزارەت و بەلەبەر چاوگرتنى کوالێتى خوێندن و فێرکردن ڕێنماییەکان ئامادەکرا، ئەمڕۆ چوارشەممە رێکەوتى (٢٦/٨/٢٠١٥) د. یوسف گۆران وەزیرى خوێندنى باڵا و توێژینەوەى زانستى ڕێنمایى ژمارە (٢)ى ساڵى (٢٠١٥)ى زانکۆ و پەیمانگه تایبەتەکانى لە هەرێمى کوردستان پەسەند کرد.\nوتەبێژى وەزارەتى خوێندنى باڵا وتیشى لە گرنگترین خاڵەکانى نێو رێنماییەکەدا هاتووە، بۆ ئەمساڵى خوێندن خوێندکاران بەنمرەى (٥٥%) کەمتر نەبێت دەتوانن بچنە پێشبڕکێى وەرگرتن، ئه‌وه له كاتێكدایه لەساڵانى پێشوو چونە پێشبڕکێ بۆ وەرگرتن لە (٥٠%) بوو. هەروەک لە رێنماییەکەدا هاتوه ڕێژەیەکى بەرچاو لە کورسی خوێندن له به‌شه‌كانی زانكۆ تایبه‌ته‌كان کەمکراوەتەوە، بۆ نمونە لە بەشەکانى (کارگێڕى کار، ژمێریارى، دارایى و بانک، کارگێڕى تەندروستى و کارگێڕى یاسایى) لە (٢٠٠) کورسی خوێندن كه‌مكراوه‌ته‌وه بۆ (١٥٠) کورسى. لە بەشەکانى (یاسا و پەیوەندییە نێودەوڵەتییەکان) ژماره‌ی کورسییەکانی خوێندن لە (١٦٠) کورسى كه‌مكراوه‌ته‌وه بۆ (١٢٠) کورسى خوێندن.\nبه‌هه‌مان شێوه له به‌شه‌كانی ئەندازه‌ش (١٠) کورسى خوێندن کەمکراوەتەوەو، ٧٠ کورسى خوێندن بۆ بەشەکانى (ئەندازەى شارستانى، ئەندازەى نەوت و IT) تەرخانکراوە. لەبارەى بەشەکانى تریش بەهەمان شێوە لە زۆربەى بەشەکان ژماره‌یه‌كی بەرچاو لە کورسییەکان کەمکراونەتەوە.\nوتەبێژى وەزارەتى خوێندنى باڵا و توێژینه‌وه‌ی زانستی ڕاشیگەیاند: لەڕوى کۆنمرەوە لە هەندێک لەبەشەکاندا کۆنمرەى وەرگرتن بەرزکراوەتەوە، بەشێوەیەک بۆ نمونه لەبەشى یاسا کۆنمرەى چوونە پێشبڕکێى وەرگرتن لە (٦٠%)وە به‌رزكراوه‌ته‌وه بۆ (٦٥%). لەبەشى ئەندازەى شارستانى و تەلارسازى کۆنمرەى چوونە پێشبڕکێى وەرگرتن لە (٨٠%)وە به‌رزكراوه‌ته‌وه بۆ (٨٥%). به‌هه‌مان شێوه لەبەشى ئەندازەى (نەوت، کۆمپیوتەر، گەیاندن) کۆنمرەى چوونە پێشبڕکێى وەرگرتن له (٧٥%)وە به‌رزکراوەته‌وه بۆ (٨٠%). لەبەشى ئەندازەى ژینگەش کۆنمرەى چوونە پێشبڕکێى وەرگرتن لە (٧٠%)وە به‌رزکراوەته‌وه بۆ (٧٥%). جگە لەبەشەکانى تریش بەهەمان شێوە کۆنمرەى وەرگرتن بەرزکراونەتەوە.\nعه‌باس ئه‌كره‌م ڕاگه‌یاند: ئامانج لە بەرزکردنەوەى کۆنمرەى وەرگرتن و، کەمکردنەوەى ژماره‌ی کورسییەکانی خوێندن له به‌شه‌كانی زانكۆ تایبه‌ته‌كانی هه‌رێمی كوردستان له‌پێناو چاکسازیکردنه لە پڕۆسەى خوێندن لە زانکۆ و پەیمانگه تایبەتەکان و بەرزکردنەوەى کوالێتى خوێندن و فێربوونە.\nبۆ کرێى خوێندن لە زانکۆ و پەیمانگه تایبەتەکان لە هەرێمى کوردستان، وته‌بێژی وه‌زاره‌تی خوێندنی باڵا و توێژینه‌وه‌ی زانستی وتی: کرێى خوێندن لە زانکۆ و پەیمانگه تایبەتەکان بەرزناکرێتەوە، بۆ ئەوەش وەزارەتەکەمان نوسراوی ئاڕاستەى سەرجەم زانکۆکان کردوە، كه ڕەچاوى دۆخى ئابورى هەرێمى کوردستان بکەن و نرخى خوێندن بەرز نەکەنەوە، خۆشبەختانە زانکۆکان بەدەم داواکەمانەوە هاتون و پابەندبونیان بە بڕیارەکانى وەزارەت دوپات کردەوە.\nله كۆتای لێدوانه‌كه‌یدا عه‌باس ئه‌كره‌م وتی: وەزارەتەکەمان نوسراوى ڕەسمى ئاڕاستەى زانکۆ و پەیمانگه تایبەتەکانی هه‌رێمی كوردستان کرد بۆ پەیڕەوکردنى ڕێنماییەکان و دەستکردن بە دابەشکردنى فۆڕمى وەرگرتن و، دابەشکردنى ڕێنماییەکان بەشێوەى ڕێبەر بەسەر خوێندکارانی ئارەزومەند.


ڕووسیا و کورد: دوو سەدە لە پشتگوێخستن – بەشی سێیەم | Denegkan\nHome گشتی مێژوو ڕووسیا و کورد: دوو سەدە لە پشتگوێخستن – بەشی سێیەم\nڕووسیا و کورد: دوو سەدە لە پشتگوێخستن – بەشی سێیەم\nPosted By: جەبار قادرon: February 09, 2016 In: مێژوو1 Comment\n2. له به‌رامبه‌ر کوردی ده‌ره‌وه‌ی یه‌کێتی سۆڤیه‌ت:\nلە سەر ئاستی سیاسەتی دەرەوەی یەکێتی سۆڤیەتیش بەرامبەر کوردی وڵاتانی ڕۆژهەڵاتی نزیک ئەستەمە باس لە سیاسەتێکی سۆڤیەتی تایبەت بە کورد بکرێت. یەکێتی سۆڤیەت نەیتوانی خۆی لە بنەماکانی سیاسەتی دەرەوەی ڕووسیای تساری لەم بارەیەوە ڕزگار بکات. بە هەمان چاو سەیری کوردی ئەکرد، واتا بە چاوی بەکارهێنانی هێز و دۆزی کورد بۆ بەدیهێنانی ئامانجەکانی خۆی. لە دەسپێکدا بەلشەڤییەکان لە هەوڵی ئەوەدا بوون پەیامەکانی خۆیان بگەیەنن بە کورد. ئەم کارەیان لە ڕێگەی پارتە کۆمۆنیستەکانەوە دەکرد. هەر زوو بۆیان دەرکەوت کە لە سێبەری دەسەڵاتی دیکتاتۆری کەمالی و پەهلەوێدا لە تورکیا و ئێران و کۆڵۆنیالیزمی بریتانی و فرەنسیدا لە عیراق و سوریا هەوڵەکانیان ئەنجامێکی وا بەدەستەوە نادەن، وەک ئەوەی لە کەفکاز و دواتریش لە وڵاتانی ڕۆژهەڵاتی ئەوروپادا بەدەستیان هێنا.\nسەرهەڵدانی بزووتنەوەی کەمالی لە تورکیا بەلای بەلشەڤییەکانەوە دەرفەتێک بوو بۆ فراوانکردنی بەرەی دژ بە ئیمپریالیزمی ڕۆژئاوا، بۆیە یەکسەر دانیان بەو دەسەڵاتەدا نا و ڕێکەوتننامەیان لە گەڵیدا مۆر کرد. لە کاتێکدا یارمەتی دارایی و چەک و جەبەخانەیان بە کەمالییەکان پێشکەش ئەکرد، برسێتی تەنگی بە گەلانی ڕووسیا هەڵچنیبوو. کەمالییەکان زۆر بە باشی کەڵکیان لە پشتگیری یەکێتی سۆڤیەت وەرگرت بۆ بەدەستهێنانی سەربەخۆیی تورکیا و یاریکردن لە گەڵ بریتانیا و فرەنسا. بۆیە دوای ئەوەی گەیشتن بە ئامانجەکانیان پشتیان لە یەکێتی سۆڤیەت کرد و لە گەڵ بریتانیا و فرەنسا و دواتریش ئەمێریکا دەستیان تێکەڵ کرد. جارێکی تر ڕووسیا بووەوە بە دراوسێ و دوژمنەکە مێژووییەکەی ڕابردوو، کە هەمیشە چاوی تەماحی بڕیوەتە تورکیا. دوای بەهاری کورتی دۆستایەتی نێوان هەردوولا، لە سییەکانەوە تورکیا بوو بە بنکە و پێگەیەکی گرنگی دژ بە کۆمۆنیزم و خزمەتکردنی سیاسەتەکانی ڕۆژئاوا لە ڕۆژهەڵاتی نزیک. ڕۆڵی تورکیا لە هاوپەیمانییە دژ بە کۆمۆنیستییەکان و یەکێتی سۆڤیەت کەم نەبوو، پەیماننامەکانی سەعد ئاباد، نەیتۆ و سێنتۆ ئەڵقەی گرنگیان پێکدەهێنا لە هاوپەیمانی تورکیا لە گەڵ ڕۆژئاوا و وڵاتە گوێڕایەڵەکانیان لە هەرێمەکەدا.\nمۆسکۆ سەرهەڵدانەکانی کوردی تورکیای لە بیستەکان و سییەکانی سەدەی ڕابردوودا بە پیلانی ڕۆژئاوا و دەستێکەڵکردنی دەرەبەگ و سەرەک هۆزانی کورد لە گەڵ ئیمپریالیزمی بریتانیدا لە قەڵەم ئەدا. ئەرکی سەرەکی ڕۆژهەڵاتناسان و شارەزایانیش ئەوە بوو بنەمای فیکری و ئایدیۆلۆژی بۆ ئەو بۆچوونەی حیزب و دەوڵەت لە ڕێگەی توێژینەوەکانیانەوە دابڕێژن. لە سەردەمی سۆڤیەتیدا تێزی فەرمی دەزگا زانستییەکان “پارتایەتی زانست” (بە ڕووسی پارتیینەست ناووکی) بوو، بەو واتایەی کە دەبێ هەموو زانستەکان، بە تایبەتیش زانستە مرۆڤایەتییەکان تەنها و تەنها لە چوارچێوەی ئایدیۆلۆژیای مارکسیزم – لێنینیزم، هەڵبەتە بە لێکدانەوە بەلشەڤییەکەی پارتی کۆمۆنیستی سۆڤیەت، شیرۆڤە بکرێن و توێژینەوەیان لە بارەوە بکرێت. لە سییەکانەوە ستالینیزمشی هاتە سەر و کۆمەڵێ تێز بە نێوی ستالینەوە لە بواری پرسی نەتەوەیی، بزووتنەوەی ڕزگاریخوازی نیشتمای و زمانەوانی ..تاد بڵاوکرانەوە و دەبوایە زانایانی سۆڤیەت تەنها لەو چوارچیوەیەدا توێژینەوەکانیان ئەنجام بدەن. یەکێ لە تێزە سەرەکییەکانی ستالینیزم لە بواری پرسی نەتەوەیی و بزووتنەوەی ڕزگاریخوازی نیشتمانیدا ئەوە بوو کە تەنها ئەو بزووتنەوانەی چینی کرێکار ڕابەرایەتیان دەکات دەبێ بە بزووتنەوەی پێشکەتنخواز لە قەڵەم بدرێن و ئەوانەی دیکە هەمووی دواکەوتوو و بە فیتی کۆڵۆنیالیزم و کۆنەپەرستانن. هەڵبەتە نە ئەو کاتەو نە دوای ئەو دەمەش بە پەنجا ساڵ ئەم بارە بۆ کورد لە ئارادا نەبوو. ئیدی لە کۆتایی سییەکانەوە تا شەستەکان باسی شتێک نەما لە بارەی کوردی تورکیاوە. لە کۆتایی پەنجاکان و دەسپێکی شەستەکانەوە هەندێ لێکۆڵێنەوە لە بارەی مێژووی دۆزی کوردەوە لە تورکیا پەیدا بوون کە لێکدانەوەیەکی جیاوازیان لەوانەی پێشوو دەخستە ڕوو. نووسەری ئەم تێزە تازانە مانڤێل ئەرسینۆڤیچ هەسراتیان ( گەسراتیان، ئەسراتیان، گیسارەف) بوو، کە دەبوایە ئەم کارەی یا بە نهێنێ بکردبایە ( تێزی دکتۆراکەی کە بۆ ساڵانێکی زۆر لە بەشی نهێنێ دەپارێزرا)، یا لە ژێر ناوی دیکەدا نووسینەکانی بڵاوبکردایەتەوە (گیسارەف). زانای کوردیش دکتۆر کەمال مەزهەر هەر لە شەستەکان لە هەردوو تێزەکەی لە بارەی مێژووی هاوچەرخی کوردەوە زانیاری و لێکدانەوەی زیاتری خستە بەردەم کوردناسان لەم بارەیەوە و کارەکانی بەشێک لە بۆچوونەکانی پێشووی خستە ژێر پرسیارەوە.\nله ساڵانی شه‌ڕی یصصپه‌غ جیهانیدا هاوسۆزی تورک بۆ هیتلەر و نازییەکانی ئەڵمانیا لە کەس شاراوە نەبوو. ئەم هاوسۆزییەی تورک مایەی توڕەیی ستالین بوو و بیرۆکەی تەمێکردنی تورکیای لە لای بەهێز کردبوو، هەڵبەتە بۆ هەلی لە بار ئەگەڕا بۆ ئەو ئەنجامدانی ئەو کارە. کاربەدەستانی تورکیا زوو کەوتنە خۆیان و لە کاتی پێویستدا زیرەکانە هەڵس و کەوتیان کرد. دوای ئەوەی بۆیان دەرکەوت ئەڵمانیا شەڕ ئەدۆڕێنێ نەک هەر بایانداوە، بەڵکو شەڕیشیان لە دژی ئەڵمانیای نازی ڕاگەیاندا، بەڵام بێ ئەوەی یەک فیشەک بتەقێنن. بەو هەڵوێستەیان جێگەی خۆیان لە ڕێکخراوە نێودەوڵەتییەکانی دوای شەڕی دووەمی جیهانیدا مسۆگەر کرد و تورکیایان لە هەڕەشەکانی ستالین پاراست.\nبۆ ساڵانی دواتر تورکیا بوو بە ئەندامی نەیتۆ و بەشێک لە سیستەمی بەرگری ڕۆژئاوایی و شەڕی سارد و ئیدی دەرفەتی ئەوە نەما یەکێتی سۆڤیەتی هەڕەشەی لێبکات. هێدی هێدی پەیوەندییەکانی هەردوولا ئاسیی دەبوونەوە و پرینسپی هەڵکردن لە گەڵ دونیای کەپیتالیزمدا لە جیهان دەبووە بنەمای سیاسەتی دەرەوەی یەکێتی سۆڤیەت. لە هەمان کاتدا لە باکوری کوردستانیش جموجوڵی سیاسی و سەربازی لە ئارادا نەبوون، کە سۆڤیەت ناچار بکەن هەڵوێستیان لە مەڕ ڕابگەیەنێ، بۆیە تا دوا ساڵانی تەمەنی جۆرێک لە بێدەنگی هەڵبژاردبوو لە بارەی کوردی تورکیاوە.\nلە بارەی یەکێتی سۆڤیەت و کوردی ئێرانەوە تا شەڕی دووەمی جیهانی شتێکی ئەوتۆ لە ئارادا نیە لێرەدا باسی لێوە بکرێت. بەلشەڤییەکان لە هەوڵی ئەوەدا بوون پەیوەندییان لە گەڵ ئێراندا ئاسایی بێت. خۆیان لە گەڵ ئەوەدا گونجاندبوو کە ئێران پێگەیەکی گرنگە بۆ بەرژەوەندییەکانی بریتانیا و نابێ کاری وا بکەن پاڵ بەو وڵاتەوە بنێت زیاتر خۆی بخاتە باوەشی ڕووژئاواوە. هاتنی سوپای سۆڤیەت بۆ باکوری ئێران و گەشەکردنی بزووتنەوەی کورد لە ناوچەی موکریان تا دەگاتە ڕاگەیاندنی کۆماری کوردستان زۆریان لە سەر نووسراوە. لێکدانەوەی زۆریش بۆ کشانەوەی سوپای سور لە ئێران کراون. بە پێی ئەو ڕێکەوتننانەی لە تاران (١٩٤٣) و یاڵتا (١٩٤٥) لە نێوان چێرچل، ڕۆزڤێلت و ستالیندا کرابوون، دەبوایە لایەنەکان لە دوای شەڕ دان بە سەربەخۆیی ئێراندا بنێن و هێزەکانیان لەو وڵاتە بکشێننەوە. ئەمە لە لایەکەوە، لە لایەکی تریشەوە فشاری زۆری ئەمریکا و گفتی کاربەدەستانی ئێران بەوەی کە بەرژەوەندییەکانی یەکێتی سۆڤیەت لە بواری نەوتدا لە بەر چاو دەگرن، بەس بوون بۆ ئەوەی ستالین بە ناچاری بڕیار بدات لە ئێران بکشێتەوە. نە کورد و نە ئازەرییەکانیش دەرفەتی ئەوەیان هەبوو لەو ماوە کورتەدا بنەماکانی کۆمارەکانیان بەهێز بکەن و لە بەرامبەر سوپای ئێران خۆیان پێڕابگیرێ، کە بریتانیا و ئەمێریکا پشتیوانی بەهێزیان لێدەکرد. ئەوان وایان دانابوو تازە یەکێتی سۆڤیەت پشتیان بەرنادا و هێزەکانی ئەو ناوە چۆڵ ناکەن.\nدوای شەڕیش کاریگەری سۆڤیەت لە سەر ئێران لە ڕێگەی تودەوە تا کۆتایی چلەکان لە ئارادا بوو، بەڵام ڕۆژ لە دوای ڕۆژ ئەو کاریگەرییە لە سەر ڕەوتی ڕووداوەکان لاوازتر دەبوو و ئێران زیاتر دەبووە پێگەیەکی ڕۆژئاوا، کە لە دوای شەڕەوە ئیدی ئەمێریکا، نەک بریتانیا نوێنەرایەتی دەکرد و جڵەوەکەی گرتبووە دەست. ئێران بوو بە ئەندامی سەرەکی و کاریگەری پەیمانی بەغدا (سێنتۆ) و ڕژێمی شا ڕۆڵی گرنگی پێ سپێردرا بوو بۆ ڕوو بە ڕووبوونەوەی کۆمۆنیزم لە ناوچەکەدا. لە شەستەکانەوە ئێران هێدی هێدی بەهێز دەبوو و هەموو لایەک حسێبیان بۆ ڕۆڵی لە ناوچەکەدا دەکرد. بە هەڵگیرسانی شۆڕشی گەلانی ئێران لە ١٩٧٩ یەکێتی سۆڤیەت هیوای ئەوەی لا پەیدا بوو کە لاپەڕەیەکی نوێ لە گەڵ ئێراندا دەستپێدەکات و جێگەی ڕۆژئاوا دەگرێتەوە. بەڵام کاتێکی زۆری پێنەویست بۆ ئەوەی بۆی دەربکەوێت کە کۆماری ئیسلامی ناکۆکی ئایدیۆلۆژی زۆر توندی لە گەڵ کۆمۆنیزمدا هەیە و زەمینەی هاوپەیمانێتی لە نێوان هەردوولادا لە سفرەوە نزیکە.\nدوو ئایدیۆلۆژیای ناکۆک و دژ بە یەک و هاوکاری سەربازی سۆڤیەت بۆ عیراق لە کاتی شەڕی ئێران و عیراقدا ( ١٩٨٠ – ١٩٨٨) لای کەس مەسەلەیەکی نهێنی نەبوو. لە هەشتاکاندا لە یەکێتی سۆڤیەت هەندێ کرانەوە بە ڕووی کوردی ئێراندا هەستی پێدەکر،ا بەڵام ئەنجامێکی زۆری نەبوو، چونکە خۆری کۆمۆنیزم خۆی لە ئاوابووندا بوو. ژمارەیەک لە پەناهەندەی کوردی ڕۆژهەڵات لە سەردەمی کۆماری کوردستانەوە لە یەکێتی سۆڤیەت دەیانخوێند و دوای تەواوکردنی خوێندنیش تا کاتی هەڵگیرسانی شۆڕش لە ئێران هەر لەوێ مابوونەوە.\nلە سەردەمی دەسەڵاتی ئینگلیز و پاشایەتیدا یەکێتی سۆڤیەت لە ڕێگەی حیزبی شیوعی عیراقییەوە هەوڵی بڵاوکردنەوەی بیر و باوەڕی مارکسی لە نێو کوردی عیراقدا دەدا. دواتر پارتی دیموکراتی کوردستانیش دروشمی کەڵک وەرگرتنی لە فەلسەفەی مارکسی – لێنینی بەرزکردەوە. دوای لەناوبردنی کۆماری کوردستان و سەرکوتکردنی ڕاپەڕینی بارزان، بارزانی و یاوەرانی پەنایان بردە بەر سۆڤیەت و بۆ ماوەی یازدە ساڵ لەوێ مانەوە. لە دەسپێکدا هەڵس و کەوتی کاربەدەستان، بە تایبەتی لە ئازربایجان زۆر خراپ بوو لە گەڵیاندا. بەلشەڤییەکان هەستێکی وایان لە لای هاوڵاتیانی سۆڤیەت دروست کردبوو کە گومان لە هەموو کەسێکی بیانی بکەن و بە سیخوڕی ڕۆژئاوای دابنێن. ئێمە کە لە حەفتاکان لەوێ دەمانخوێند هێشتا ئاسەواری ئەو بەدگومانییە لە لای هاوڵاتییان سۆڤیەتی بە زەقی بەدی دەکرا. بەرپرسی یەکەمی ئازربایجان باگیرەف (باقرۆف) کە پێدەچێ خۆشی بەچارەی کوردا نەهاتبێ، زۆر دژایەتی بارزانی دەکرد و دەیویست وای پیشان بدات کە ئەمانە بە پیلانی ئینگلیز هاتوونەتە یەکێتی سۆڤیەت. ڕەنگبێ ئەم هەڵس و کەوتەی ئازەرییەکان بچێتە هەمان چوارچێوەی سیاسەتەکانیانەوە بەرامبەر بە کوردانی ئازەربایجان کە لە بەشێکی دیکەی ئەم باسە ئاماژەمان پێکرد. دواتر بارزانییەکان برانە ناوەڕاستی ئاسیا بۆ ئۆزبەکستان و لە دوای مردنی ستالین لە ساڵی ١٩٥٣ بارودۆخیان باشتر بوو و بارزانی و هەندێ لە یاوەرانی برانە مۆسکۆ تا کودەتای ١٤ تەمموزی ١٩٥٨ لەوێ مانەوە. دوای کودەتاکە بە چەند مانگێك ڕێگەیان پێدرا بگەڕێنەوە بۆ عیراق.\nیەکێتی سۆڤیەت و حیزبی شیوعی عیراق پشتگیری ڕژێمی عەبدولکەریم قاسمیان دەکرد. قاسم پیاوێکی سەربازی بوو و باوەڕی وابوو دەکرێت کۆمەڵگەش وەک سەربازگە بەڕێوە ببرێت. هەرچەندە تاکڕەوی قاسم عیراقی بەرەو کارەسات دەبرد و هیچ لایەنێک لە توانایدا نەبوو ڕێگە لەو ڕەوتەی ڕووداوەکان بگرێت، ئەو هێزانەی پشتیوانیان لێدەکرد لە هەڵویستەکانیان تا دوا ڕۆژی ڕژێمەکەی بەردەوام بوون. ڕاستە قاسم پیاوێکی دەسپاک بوو و ڕژێمەکەی کۆمەڵێ هەنگاوی نا لە بەرژەوەندی هەژاران و دژ بە دەرەبەگ و سەرەک هۆزەکان بوو، بەڵام ئەو هەنگاوانە ئەڵقەی شۆڕشێکی کۆمەڵایەتی و ئابوری بەردەوام نەبوون بۆ ئەوەی بونیادی دەقگرتووی کۆمەڵگەی عیراقی بگۆڕێت. تا ئێستاش ناکۆکی توند لە بارەی ١٤ تەمموزی ١٩٥٨ لە نێوان لایەنگران و نەیارانیدا لە ئارادان، ئایە ئەمە شۆڕش بوو، یا کودەتایەکی سەربازی بوو، کە کۆمەڵێ ئەفسەری سوپا لە شەوێکی تاریکدا لە دژی ڕژێمێکی دەستوری ئانجامیاندا؟. هەڵوێستی کوردیش لە بارەیەوە وەک زۆر شتی تر مایەی تێڕامانە، لە لایەکەوە بە شان و باڵی قاسم و کۆمارەکەیدا هەڵدەدەن و لە لایەکی تریشەوە هەموو شانازی بەو شٶڕشەوە دەکەن کە لە دژی قاسم و ڕژێمەکەی لە ١٩٦١بەرپاکرا!!.\nبەعس پەندێکی باشی لەم ئەزموونەی خۆی لە گەڵ یەکێتی سۆڤیەت وەرگرت، بۆیە لە دوای کودەتاکەی لە ١٧ تەمموزی ١٩٦٨ بۆ چەند ساڵێک بوو بە دۆستێکی نزیکی یەکێتی سۆڤیەت و وڵاتانی سۆسیالیست و کورد وتەنی موویان بە بەینا نەدەچوو.\nلە ١٨ نۆڤەمبەری ١٩٦٣ عەبدولسەلام عارف لە بەعسییەکان هەڵگەڕایەوە و کۆتایی بە ڕژێمە خوێناوییەکەیان هێنا. سروشتی شۆڤینی ڕژێمی عارف بەرامبەر بە کورد جیاوازییەکی ئەوتۆی لە گەڵ بەعسدا نەبوو. عارف خۆی بە دەروێشی جەمال عەبدولناسر دادەنا، بۆیە ناسر هەوڵیدا پەیوەندییەکانی لە گەڵ یەکێتی سۆڤیەت ئاسایی بکاتەوە. لە ناوەڕاستی شەستەکانەوە ساڵ لە دوای ساڵ تێکەڵییەکانی نێوان عیراق و یەکێتی سۆڤیەت ئاسایی دەبوونەوە. لەو ساڵانەدا یەکێتی سۆڤیەت هانی حکومەتی عیراق و لایەنی کوردی دەدا لە ڕێگەی دیاڵۆگەوە کێشەکانیان لە چوارچێوەی عیراقدا چارەسەر بکەن. لەم بوارەدا یڤگێنی پریماکەف (پەیامنێری ڕۆژنامەی پراڤدا لە ڕۆژهەڵاتی ناوەڕاست، دواتر سەرۆکی ئینستیتوتی ڕۆژهەڵاتناسی سەر بە ئەکادیمیای زانستی یەکێتی سۆڤیەت، ئەندامی کۆمیتەی ناوەندی پارتی کۆمۆنیستی سۆڤیەت، وەزیری دەرەوە و سەرۆک وەزیرانی ڕووسیای فیدیرال) ڕۆڵێکی بەرچاوی بینی. زۆر باسی ئەوەش دەکرێت کە ئەو ڕۆڵی هەبووە لە گەیشتن بە ڕێکەوتننامەی ١١ ئازاری ١٩٧٠ لە نێوان حکومەتی بەعس و سەرکردایەتی شۆڕشی ئەیلولدا.\nلە ساڵانی شەڕی ئێران و عیراقیش فرۆشتنی چەک بە ملیارەها دۆلار بە ڕژێمی سەدام شوێنی هەموو پرۆژە و بەرژەوەندییە ئابورییەکانی دیکەی گرتبووەوە. بێدەنگی یەکێتیی سۆڤیەت لە بەرامبەر تاوانەکانی ڕژێمی بەعس دژ بە کورد و گەلانی تری عیراق بە درێژایی ساڵانی شەڕ پەڵەیەکی ڕەشە لە مێژووی دەوڵەتی سۆڤیەتدا. ئەو بێدەنگییە لە بەرامبەر کیمیابارانکردنی هەڵەبجە و شاڵاوەکانی ئەنفال شەرمەزارییەکی ئەوەندە گەورە بوو، تەنها بە لە نێوچوونی یەکجاری ئەو دەوڵەتە دەکرا لە بیر بکرێت. لەم بارەیەوە کوردناسی بەناوبانگی ڕووسیا میخائیل سیمیۆنەڤیچ ڵازەرێف لە وتارێکدا لە ژمارە یەکی ساڵی ١٩٩٤ لە گۆڤاری “ئاسیا و ئەفریقای ئەمڕۆ” بۆچوونێکی جوانی خستۆتە ڕوو کە کورتەکەی بەم شێوەیە: لە دونیا تەنها یەکێتی سۆڤیەت لەم تیڕۆرەی دەڵەتی عیراق لە دژی کورد بێدەنگ بوو. هەرچەندە گوایە “بیرکردنەوەی تازەی گەرباچەڤی – گورباچۆڤ” لە ئارادا بوو، بەڵام پرینسپی ئاسنینی پێشووی سیاسەتی دەرەوەی یەکێتی سۆڤیەت هێشتا هەر لە کاردابوو، ئەویش ئەوە بوو کە دەبوایە پشتگیری لە هاوپەیمانەکان لە ڕۆژهەڵاتی ناوەڕاست بکرێت کە گوایە لە “دژی ئیمپریالیزم” بوون، بۆیە بێدەنگی گۆڕستانەکان باڵی کێشابوو بە سەر نێوەندە فەرمی و دەزگاکانی ڕاگەیاندنی سۆڤیەتدا بەرامبەر ئەو ڕووداوە کارەساتبارانەی لە کوردستان دەقەومین. هەندێ لێکدانەوەی واش لە میدیای سۆڤیەتیدا بەرچاو دەکەوتن کە گوایە ئەو هەواڵانە درۆ و دەلەسەن و بریتین لە بوختان و پیلانی بورژوازی نیەت خراپ. بۆ نموونە پەیامنێری ڕۆژنامەی ” پراڤدا – ڕاستی!!!” لە واشنتن هەواڵی هێڕشە کیمیاوییەکانی بۆ سەر کوردستانی عیراق بە “درۆی ڕووت و بوختانی هەڵبەسراو” دادەنا. وەزیری دەرەوەی یەکێتی سۆڤیەتیش ئێدوارد شیڤیڕنادزە خۆی لە بابەتەکە دەدزییەوە و دەیوت گوایە زانیاری باوەڕپێکراوی لە بەردەستدا نیە. ئەمە ڕێک ئەو دەمە بوو کە خۆری یەکێتی سۆڤیەت لە ئاوابووندا بوو و لە دەسپێکی نەوەدەکاندا بە یەکجاری سەرینایەوە.\nلە بارەی کوردی سوریاوە، کە ئێستا مۆسکۆ وا بە گەرمی باسیان لێوە دەکات و هەوڵدەدات لێیان نزیک ببێتەوە و لە ستراتیژی خۆیدا لە سوریا کەڵک لە پێگەی بەهێزیان وەربگرێت، بە درێژایی مێژووی یەکێتی سۆڤیەت هیچ هەڵوێستێکی لە بارەیانەوە پیشان نەداوە. ئەوەی زانراوە تەنها ئەوە بووە کە دەمێک بوو پەیوەندی لە گەڵ پارتە سیاسییەکانی ئەو بەشەی کوردستاندا هەبوو و بورسی خوێندنی بۆ ئەندامەکانیان پێشکەش دەکرد. کوردی ڕۆژئاوای کوردستان لە هەموو مافەکانیان بێبەش کرابوون، بۆیە ئەو دەرفەتەی کە یەکێتی سۆڤیەت پێشکەش بە گەنجانی کوردی سوریای دەکرد بۆ تەواوکردنی خوێندن لەو وڵاتە دەکرێ وەک هەڵوێستێکی ئەرێنی لە بەرامبەر کوردی ئەو بەشەی کوردستان هەڵبسەنگێنرێت. ئەنجامی ئەو پرۆسەیە ئامادەکردنی کۆمەڵی کادری کورد بوو، کە ئەوڕۆ توێژێکی گرنگی ڕۆشنبیرانی ئەو بەشەی کوردستان پێکدێنن. دەکرێ بڵێم ئەمە تەنها لایەنی ئەرێنی سیاسەتی یەکێتی سۆڤیەت بوو بەرامبەر کوردی ڕۆژئاوای کوردستان.\nبە گشتی یەکێتی سۆڤیەت لە بوارە جیاوازەکانی زانستدا و بە تایبەتی لە بواری کوردۆلۆژیدا ژمارەیەک کادری بۆ باشور و ڕۆژئاوای کوردستان پێگەیاند. لە کۆتایی پەنجاکانەوە بۆرسی خوێندنی بۆ زۆربەی پارت و ڕێکخراوە سیاسییەکانی کورد و هەردوو حیزبی شیوعی عیراقی و سوری تەرخان دەکرد. لە کاتێکدا کە دەرفەتی خوێندنی زمان، مێژوو و کولتوری کوردی لە هیچ یەکێک لەو وڵاتانەی کوردستانیان داگیر کردبوو نەبوو، ئەم یارمەتییەی یەکێتی سۆڤیەت کارێکی ئەرێنی و جێگەی دەستخۆشی بوو.\nلە بەرامبەردا یەکێتی سۆڤیەت بە درێژایی تەمەنی لە گەڵ دامەزراندنی دەوڵەتی کوردیدا نەبووە. ئەو دەمە بیانوەکەی ئەوە بوو کە ئەو هەنگاوە لە بەرژەوەندی کرێکارانی جیهاندا نیە و خزمەتی گەشەکردنی بزووتنەوەی کۆمۆنیستی و سۆسیالیستی ئەو گەلانە بە گەلی کوردیشەوە ناکات. پێموایە تاوەکو ئێستاش بەو پێناسەیەی مارکس و لێنین بۆ چینی کرێکار، هێشتا کورد ئەو چینەی نیە. یەکێ لە شتە سەیر و سەمەرەکانی تری پڕوپاگەندەی سۆڤیەتی لە بارەی بزووتنەوەی کوردییەوە ئەوە بوو، کە گوایە جموجوڵی کورد لە نزیک سنوورەکانی باشوری یەکێتی سۆڤیەتە دەبێت، واتا نزیک سنوورەکانی کۆمارەکانی کەفکاز، ئەمەش مەترسی و ئاژاوە لە نزیک ئەو سنوورانە دروست دەکات. بە هۆی ئەو ناسەقامگیرییەشەوە کە لە ئەنجامی ئەو ئاژاوانەوە دێتە کایەوە، وڵاتی کوردان دەبێتە گۆڕەپانێک بۆ تەراتێنی دەزگا هەواڵگرییەکانی ئیمپریالیزم و کۆنەپەرستان، ئەمەش هەڵبەتە بە پێی ئەو بۆچوونە ڕاستەوخۆ دەبێتە هەڕەشە لە سەر ئاسایشی نیشتمانی دەوڵەتی سۆڤیەت. سەیر لەوەدایە ئەو هەموو پێگە سەربازی و هەواڵگرییەی لە سەر خاکی تورکیا و ئێران هەبوون و ئەرکی سەرەکییان چاودێری کردنی یەکێتی سۆڤیەت و جموجوڵەکانی بوو، بەلای دەوڵەتی سۆڤیەتەوە هەڕەشە و کێشە نەبوون، بەڵام بزووتنەوەیەکی کوردی کە ڕەنگبێ چەند سیخوڕێکی ئەم دەوڵەت و ئەو دەوڵەت دزە بکەنە نێو ڕیزەکانێوە کێشەی گەورەی بۆ ئەو دەوڵەتە مەزنە دروست دەکرد!!.\n8 ی شوبات .. کودێتا بەسەر قاسم! یان حیزبی شیوعیدا؟\nپاشکۆی دەوڵەتە گووگلییەکەی پارتیی: فەوضا و بێ روئیایی یەکێتیی